Concorde: υπερηχητική υπεροχή - Μεγάλα Κείμενα | Oneman\nConcorde: υπερηχητική υπεροχή\nΤο Concorde, η βολίδα των αιθέρων, απογειώθηκε για πρώτη φορά πριν 44 χρόνια, στις 2 Μαρτίου του 1969 και το ONEMAN σας παρουσιάζει 24 "υπερηχητικές" αναμνήσεις από την ιστορία του.\nΘανάσης Κρεκούκιας , Πριν από 64 μήνες\nΑν και αποσύρθηκε πριν 10 χρόνια, συνεχίζει να είναι μια από τις πιο ζωντανές εικόνες της σύγχρονης αεροπλοΐας. Κατέχει πολλά ρεκόρ, ένα όμως θα μείνει για πάντα ακατάρριπτο: Πρόκειται για το πρώτο επιβατικό αεροσκάφος στην ιστορία που έσπασε το φράγμα του ήχου και ταξίδεψε στα όρια ύψους και ταχύτητας, εκμηδενίζοντας τις υπερατλαντικές αποστάσεις. Ο λόγος για το Concorde, το μεγαλύτερο ευρωπαϊκό σχεδιαστικό επίτευγμα του 20ου αιώνα.\nΤο ΟΝΕΜΑΝ, με την ευκαιρία της συμπλήρωσης 44 χρόνων από την παρθενική πτήση του Concorde, σας παρουσιάζει 24 πράγματα που θα θέλατε να μάθετε για τη «βολίδα» των αιθέρων.\n1. Το μήκος του Concorde ήταν 61.66 μέτρα, ενώ το άνοιγμα των φτερών του έφτανε τα 25.6 μέτρα και ήταν πολύ μικρότερο από τα υπόλοιπα κανονικά αεροσκάφη (ισούτο με 3 λεωφορεία του Λονδίνου, σε αντίθεση με το Boeing 747 που ισούται με 8 τέτοια λεωφορεία). Το συνολικό εμβαδόν των φτερών κάλυπτε έκταση 358.25 τετραγωνικών μέτρων και πάνω τους μπορούσαν να παρκάρουν 15 αυτοκίνητα. Το βάρος ενός Concorde κυμαινόταν μεταξύ 166 και 186 τόνων.\nΤο πρωτότυπο Concorde εκτίθεται σε δημόσια θέα, 1969\n2. Η καμπίνα των επιβατών είχε μήκος 39.32 μέτρα, πλάτος 2.63 μέτρα και ύψος 1.96 μέτρα. Το συνολικό πλάτος του αεροσκάφους ήταν 2.88 μέτρα και είχε μέγιστο ύψος 3.32 μέτρα – εκτός της ουράς, η οποία έφτανε τα 11.3 μέτρα. Το Concorde μπορούσε να μεταφέρει 100 επιβάτες – 40 στην πρώτη θέση και 60 στην τουριστική. Το προσωπικό του αεροσκάφους από την πρώτη μέχρι και την τελευταία πτήση ήταν πάντοτε 9 άτομα: 3 στο πιλοτήριο (κυβερνήτης, συγκυβερνήτης και μηχανικός πτήσης) και 6 αεροσυνοδοί ή φροντιστές.\nΗ καμπίνα του Concorde.\n3. Το Concorde απογειωνόταν με ταχύτητα 400 χλμ/ω και προσγειωνόταν με ταχύτητα 300 χλμ/ω. Μέχρι να φτάσει την ταχύτητα απογείωσης στον αεροδιάδρομο, κατανάλωνε ένα τόνο καυσίμων. Ταξίδευε με ταχύτητα 2.160 χλμ/ω (Mach 2, με υπερδιπλάσια ταχύτητα από αυτή του ήχου) στα 60.000 πόδια (18.000 μέτρα), ταχύτερα και ψηλότερα δηλαδή από οποιοδήποτε άλλο αεροσκάφος στον κόσμο. Ήταν τέτοιο το ύψος, ώστε οι επιβάτες μπορούσαν να δουν την καμπύλη της Γης. Μόνο οι αστροναύτες πετούσαν σε μεγαλύτερο υψόμετρο από το Concorde – εξαιρώντας φυσικά κάποια πολεμικά αεροπλάνα.\nΤο Concorde απογειώνεται.\n4. Ένα συνηθισμένο ταξίδι του Concorde από το Λονδίνο στη Νέα Υόρκη διαρκούσε 3 ώρες και 20 λεπτά, τη στιγμή που το Boeing 747 χρειάζεται πάνω από 7 ώρες για την ίδια απόσταση και τα υπόλοιπα επιβατικά αεροσκάφη περίπου 8 ώρες. Ταξιδεύοντας προς τα Δυτικά, η χρονική διαφορά των πέντε ωρών σημαίνει ότι το Concorde έφτανε στον προορισμό του «πριν καν φύγει». Ταξίδευε δηλαδή γρηγορότερα από τον ήλιο. Γι’ αυτό και σε βραδινές πτήσεις, το Concorde αναχωρούσε νύχτα, προλάβαινε τη δύση του ήλιου και προσγειωνόταν στον προορισμό του μέρα. Η British Airways το διαφήμιζε με το σλόγκαν «Arrive before you leave».\n«Arrive before you leave»!\n5. Το Concorde κατέχει το ρεκόρ για το γρηγορότερο πέρασμα του Ατλαντικού από τις 7 Φεβρουαρίου του 1996 με χρόνο 2 ώρες, 52 λεπτά και 59 δευτερόλεπτα σε πτήση από το «JFK» της Νέας Υόρκης στο «Heathrow» του Λονδίνου. Τον Νοέμβριο του 1986 ένα Concorde της British Airways έκανε το γύρο του κόσμου, καλύπτοντας 28.238 μίλια σε 29 ώρες και 59 λεπτά. Η πτητική ικανότητα του αεροσκάφους έφτανε τα 7.250 χιλιόμετρα.\nΤο Concorde τη στιγμή που σπάει το φράγμα του ήχου.\n6. Το Concorde διαστελλόταν περίπου 20 εκατοστά κατά τη διάρκεια της πτήσης, λόγω της υπερθέρμανσης που προκαλείτο στο εξωτερικό του περίβλημα από την υπερηχητική ταχύτητα. Γι’ αυτό, η βαφή που χρησιμοποιούσαν, ήταν ένα ειδικά επεξεργασμένο λευκό χρώμα, που είχε την ικανότητα να προσαρμόζεται στη διαστολή των μετάλλων. Η δομή και η επικάλυψη της ατράκτου ήταν από κλασικά κράματα αλουμινίου υψηλής μηχανικής λεπτοκατασκευής.\nΔιαφήμιση της BOAC στο περιοδικό «Time», 22-12-1967.\n7. Το σήμα κατατεθέν του Concorde, το εμπρόσθιο ρύγχος της ατράκτου, ήταν το σημείο που δεχόταν την περισσότερη θερμότητα στη διάρκεια της πτήσης και η θερμοκρασία του έφτανε τους 127 βαθμούς Κελσίου. Η «μύτη» διέθετε ένα μηχανισμό, ο οποίος την μετακινούσε προς τα κάτω κατά 17 μοίρες στη φάση της προσγείωσης. Αυτό συνέβαινε, ώστε οι πιλότοι να έχουν καλύτερη ορατότητα του διαδρόμου κατά τη διάρκεια της προσγείωσης.\nΒαμμένο με τα χρώματα της Pepsi, Γαλλία – Μουντιάλ 1996. Η "μύτη" είναι χαμηλωμένη, σημάδι ότι προσγειώνεται.\n8. Το Concorde ήταν εξοπλισμένο με 4 αεριοπροωθητήρες (turbojets), ειδικά σχεδιασμένους από τις Rolls-Royce / Snecma Olympus 593, που ο καθένας τους ανέπτυσσε ώθηση 14.500 χιλιογράμμων. Πρόκειται για τους ισχυρότερους κινητήρες στην ιστορία της πολιτικής αεροπορίας. Λειτουργούσαν με την τεχνολογία της «αναθέρμανσης», προσθέτοντας καύσιμα στο τελευταίο στάδιο της μηχανής, έτσι ώστε να παραχθεί η έξτρα ισχύς που απαιτείτο τόσο για την απογείωση, όσο και τη μετάβαση στην υπερηχητική πτήση.\nΟ Rolls-Royce / Snecma Olympus 593, ο ισχυρότερος κινητήρας στην ιστορία της πολιτικής αεροπορίας.\n9. Ένα Concorde διέθετε δυνατότητα αποθήκευσης 119.500 λίτρων καυσίμου και κατανάλωνε 25.629 λίτρα κάθε ώρα πτήσης. Σε κάθε του πτήση περνούσε από δυο «κύκλους» θέρμανσης και ψύξης. Πρώτα «κρύωνε» όταν ανέβαινε μετά την απογείωση και μετά θερμαινόταν όταν περνούσε στην υπερηχητική πτήση. Ο αντίστροφος «κύκλος» συνέβαινε όταν κατέβαινε πριν την προσγείωση και όταν τροχοδρομούσε μετά από αυτήν. Μόλις προσγειωνόταν, έσβηναν οι δυο από τους 4 κινητήρες για εξοικονόμηση καυσίμων.\nΗ μπροστά μεριά των turbojet.\n10. Τα φρένα του Concorde ήταν βασισμένα στην τεχνολογία ανθρακονημάτων και μπορούσαν να ακινητοποιήσουν το αεροσκάφος από μια ταχύτητα 305 χιλιομέτρων, μέσα σε ένα μίλι (1600 μέτρα). Αυτό είχε ως αποτέλεσμα θερμοκρασίες που κυμαίνονταν από 300 έως 500βαθμούς C και χρειάζονταν ώρες ολόκληρες μέχρι τα φρένα να κρυώσουν πάλι.\nΗ πίσω μεριά των turbojet.\n11. Το Concorde διέθετε δυο σταθερά πτερύγια σε σχήμα Δ (OG Delta wing), τα οποία είχαν σχεδιαστεί αρχικά για το βομβαρδιστικό «Avro Vulcan». Τα φτερά – τελείως διαφορετικά από οποιοδήποτε άλλο επιβατικό αεροσκάφος – πρόσφεραν έναν πολύ περισσότερο «επιθετικό» τρόπο πτήσης, γνωστό ως «Vortex Lift», αφού επέτρεπαν τον σχηματισμό στροβίλων χαμηλής πίεσης πάνω σε ολόκληρη την πάνω επιφάνεια των πτερύγιων, διατηρώντας την ανύψωση. Σε ημέρες με υψηλή υγρασία, το Concorde κατά την απογείωσή του έμοιαζε να εξαφανίζεται μέσα σε ομίχλη.\nΤο cockpit του Concorde.\n12. Το 2006, το BBC και το «British Design Museum» διοργάνωσαν μια ψηφοφορία με θέμα «την απόλυτη βρετανική σχεδιαστική αναζήτηση του 20ου αιώνα». Νικητής με 212.000 ψήφους αναδείχθηκε το Concorde, ξεπερνώντας σχεδιαστικά σύμβολα όπως το Mini, η μίνι φούστα, η Jaguar, ο χάρτης του Μετρό του Λονδίνου (Tube Map), το εξώφυλλο του LP των Beatles «Sgt. Peppers lonely hearts Club band» και το βομβαρδιστικό του Β’ παγκοσμίου, Supermarine Spitfire.\nΗ πρώτη επιβατική υπερηχητική πτήση Λονδίνο – Μπαχρέιν 1976.\n13. Το Concorde διέθετε 8 ρόδες στο κεντρικό σύστημα προσγείωσης, ενώ στο αντίστοιχο μπροστινό άλλες 2. Τα ελαστικά στο εσωτερικό τους περιείχαν άζωτο για να αποφεύγονται οι πιθανές εκρήξεις από την υπερθέρμανση των φρένων. Στο Concorde εφαρμόστηκε για πρώτη φορά το σύστημα anti – lock της Dunlop, το οποίο εμπόδιζε τους τροχούς να μπλοκάρουν τη στιγμή που βρίσκονταν στην ανώτατη ταχύτητα, προσφέροντας έτσι ασφάλεια στο φρενάρισμα της προσγείωσης, ειδικά σε συνθήκες βροχής.\nΤμήμα από το υδραυλικό σύστημα των τροχών.\n14. Περίπου 5 εκατομμύρια επιβάτες έχουν πετάξει υπερηχητικά στα 27 χρόνια που διήρκεσαν οι επιβατικές πτήσεις του Concorde (1976-2003). Ο μεγαλύτερος σε ηλικία άνθρωπος που έζησε την υπερηχητική εμπειρία ήταν η Βρετανίδα Eva Woodman, 105 ετών από το Μπρίστολ, η οποία απόλαυσε μια 90λεπτη πτήση του Concorde τον Μάιο του 1998 πάνω από τον Βισκαϊκό κόλπο. Ο πιο συχνός όμως επιβάτης, ήταν ένα στέλεχος πετρελαϊκής εταιρείας, με 70 υπερατλαντικές πτήσεις μέσα σε ένα χρόνο. Τα Concorde της British Airways και της Air France πραγματοποίησαν συνολικά περίπου 100.000 πτήσεις.\nΟι ρόδες στο κεντρικό σύστημα προσγείωσης του Concorde.\n15. Στο τέλος της δεκαετίας του ’50, η Μεγάλη Βρετανία, η Γαλλία και η Σοβιετική Ένωση θέλησαν να αναπτύξουν υπερηχητικές μεταφορές. Η βρετανική «Bristol Aeroplane Company» και η γαλλική «Sud Aviation» εργάζονταν πάνω στα πρωτότυπα σχέδιά τους, όμως το τεράστιο κόστος έρευνας και κατασκευής ώθησε τις κυβερνήσεις των δυο κρατών να συνεργαστούν. Έτσι, το 1962 υπογράφηκε το σύμφωνο ανάμεσα στην «British Aircraft Corporation» και την «Aerospatiale», που προέβλεπε κοινό σχεδιασμό, ανάπτυξη και κατασκευή ενός υπερηχητικού αεροσκάφους μέσα στην επόμενη εξαετία. Το κονσόρτσιουμ έλαβε αρχικά παραγγελίες από τις Air France, BOAC (μετέπειτα British Airways) και Pan Am.\nΔίπλα στο Boeing 747, αεροδρόμιο Heathrow.\n16. Η αρχική ονομασία του αεροσκάφους ήταν Concorde, λίγο αργότερα όμως οι Βρετανοί το άλλαξαν σε Concord, χωρίς το τελικό «e». Το 1967 πάντως, ο Βρετανός Υπουργός τεχνολογίας, Tony Benn, ανακοίνωσε ότι είχε αποφασίσει να επαναφέρει την ονομασία Concorde. Φυσικά οι σοβινιστές Άγγλοι έγιναν έξαλλοι, όμως ο Benn τους καθησύχασε μια και καλή, λέγοντας πως το «e» στο τέλος αντιπροσώπευε τις λέξεις «Excellence (υπεροχή), England, Europe και Entente (συνεννόηση)».\nΜαζί με τα Red Arrows στο χρυσό Ιωβηλαίο της Ελισάβετ, 2002.\n17. Γάλλοι και Βρετανοί κατασκεύασαν δυο πρωτότυπα στην Τουλούζη (Aerospatiale) και το Μπρίστολ (Filton) αντίστοιχα. Τα δυο Concorde πέρασαν από εξαντλητικά τεστ, ο αριθμός των οποίων αποτελεί παγκόσμιο ρεκόρ μέχρι σήμερα στην ιστορία της πολιτικής αεροπορίας. Χρειάστηκαν συνολικά 5.335 ώρες δοκιμών – εκ των οποίων οι 2.000 σε υπερηχητικές ταχύτητες – μέχρι να εκδοθεί το πτητικό πιστοποιητικό το 1969 (την ίδια χρονιά που το πήρε και το Boeing 747). Το γαλλικό πρωτότυπο με την ονομασία 001 ήταν αυτό που πραγματοποίησε την παρθενική πτήση στις 2 Μαρτίου του 1969, αλλά και αυτό που έκανε την πρώτη υπερηχητική πτήση την 1η Οκτωβρίου του ίδιου έτους. Οι Βρετανοί απογείωσαν το δικό τους πρωτότυπο (002) στις 9 Απριλίου του ’69.\nΗ χαρακτηριστική αεροδυναμική άτρακτος του Concorde.\n18. Οι πρώτες δοκιμαστικές πτήσεις του Concorde αύξησαν σημαντικά το ενδιαφέρον των αεροπορικών εταιρειών παγκοσμίως. Έτσι, μέσα σε λίγο χρονικό διάστημα, 15 από αυτές – ανάμεσά τους η Lufthansa, η TWA, η Qantas, αλλά και η Ολυμπιακή – παράγγειλαν συνολικά 70 αεροσκάφη. Η μεγάλη πετρελαϊκή κρίση όμως του 1973, σε συνδυασμό με την εντυπωσιακή συντριβή του σοβιετικού Tupolev Tu-144 στη διάρκεια επίδειξης στο Παρίσι, αλλά και των περιβαλλοντικών προβληματισμών λόγω της ρύπανσης και των sonic booms, ακύρωσε όλες τις παραγγελίες, με αποτέλεσμα τελικά μόνο η British Airways και η Air France να διαθέτουν Concorde στο στόλο τους.\nConcorde και Tupolev Tu-144, τα δυο επιβατικά υπερηχητικά.\n19. Η στενότητα του χώρου στην καμπίνα του Concorde, στερούσε τη δυνατότητα ύπαρξης των συνηθισμένων σε άλλα αεροπλάνα ανέσεων, όπως οθόνες βίντεο κλπ. Επιπρόσθετα, τα καθίσματα δεν μπορούσαν να μετακινηθούν προς τα πίσω, ενώ απουσίαζαν το σαλόνι και το μπαρ ορθίων (που υπήρχαν στο Boeing 747). Ακόμα και ο αποθηκευτικός χώρος πάνω από τις στενές δερμάτινες θέσεις ήταν τόσο μικρός, ώστε απαγορευόταν στους επιβάτες να έχουν μαζί τους χειραποσκευές. Για να εξισορροπηθεί η απουσία αυτών των ανέσεων, το σέρβις στο Concorde ήταν πραγματικά βασιλικό. Οι αεροσυνοδοί σέρβιραν στους επιβάτες λουκούλλεια γεύματα, ακριβές σαμπάνιες και χαβιάρι με ασημένια μαχαιροπίρουνα, ενώ στο τέλος της πτήσης τους γέμιζαν με αναμνηστικά δώρα.\nΟι εντυπωσιακές "γραμμές" του Concorde.\n20. Συνολικά έχουν κατασκευαστεί 20 Concorde. Τα δυο πρωτότυπα, δυο προ-εργοστασιακά αεροσκάφη και 16 αεροσκάφη μαζικής παραγωγής. Στη διάρκεια των 27 χρόνων πτητικής του λειτουργίας, το Concorde αποδείχτηκε ασφαλές εκτός από το ένα και μοναδικό δυστύχημα στις 25 Ιουλίου του 2000 στο Παρίσι, που αποτέλεσε την αρχή του τέλους για το υπερηχητικό γαλλοβρετανικό «θαύμα». Την ώρα που η πτήση 4590 της Air France τροχοδρομούσε στο «Charles de Gaulle» έτοιμη να απογειωθεί, ένα κομμάτι τιτάνιου (3cm X 50 cm) που βρισκόταν στο διάδρομο, έσκασε το ένα από τα λάστιχα, το οποίο εξερράγη. Μετά την έκρηξη του ελαστικού, ένα κομμάτι της σαμπρέλας βάρους 4.5 κιλών, συγκρούστηκε με ταχύτητα 300 χλμ/ω με τον κάτω σκελετό του αεροσκάφους, τρυπώντας ένα από τα τεπόζιτα καυσίμων (μετά το δυστύχημα, οι τεχνικοί του Concorde χρησιμοποίησαν αλεξίσφαιρα τεπόζιτα για να αποφευχθούν ανάλογα προβλήματα). Από εκεί και μετά ανέλαβε ο νόμος του Murphy με αποτέλεσμα το Concorde να καταπέσει πάνω σε ένα ξενοδοχείο λίγο έξω από το αεροδρόμιο, προκαλώντας το θάνατο των 100 επιβατών, του 9μελούς πληρώματος και 4 ανθρώπων στο έδαφος.\nΤο Concorde φλέγεται αμέσως μετά την απογείωση, 25/7/2000.\n21. Το 1979 βγήκε στις αμερικάνικες αίθουσες η ταινία «The Concorde…Airport ’79», με πρωταγωνιστές τους Αλέν Ντελόν, Ρόμπερτ Βάγκνερ και Σίλβια Κριστέλ. Επρόκειτο για μια κινηματογραφική «πατάτα» που χτυπήθηκε αλύπητα από τους κριτικούς και πήγε άπατη στο box office. Το πραγματικό όμως ενδιαφέρον της ταινίας βρισκόταν στο αεροσκάφος που χρησιμοποιήθηκε στα γυρίσματα. Ήταν το Concorde 203 F-BTSC, το ίδιο που συνετρίβη 21 χρόνια αργότερα, τον Ιούλιο του 2000 στο Παρίσι.\nΤο μνημείο στο σημείο της πτώσης του Concorde στο Παρίσι, 2000.\n22. Σημαντικές ημερομηνίες στην ιστορία του Concorde: Α) 1 Οκτωβρίου 1969 – η πρώτη υπερηχητική πτήση. Β) 20 Σεπτεμβρίου 1973 – το βρετανικό πρωτότυπο 002 προσγειώνεται στο Ντάλας στην πρώτη επίσκεψη του Concorde στις ΗΠΑ. Γ) 17 Ιουνίου 1974 – το Concorde πραγματοποιεί την πρώτη διπλή υπερατλαντική πτήση σε μια μέρα. Δ) 21 Ιανουαρίου 1976 – πρώτη επιβατική υπερηχητική πτήση του Concorde (η British Airways πετά από το «Heathrow» στο Μπαχρέιν). Ε) 22 Νοεμβρίου 1977 – πρώτη επιβατική πτήση από το Λονδίνο στη Νέα Υόρκη. ΣΤ) 11 Αυγούστου 1999 – δυο Concorde πετούν σε υπερηχητικό σχηματισμό «κυνηγώντας» την ολική έκλειψη ηλίου. Ζ) 4 Ιουνίου 2002 – το Concorde πετάει σε σχηματισμό με τα Red Arrows στα πλαίσια του εορτασμού του χρυσού Ιωβηλαίου της βασίλισσας Ελισάβετ.\nΓάλλοι αποχαιρετούν το Concorde στο Charles de Gaulle, 2003.\n23. Στις 10 Απριλίου του 2003 η British Airways και η Air France εξέδωσαν κοινή ανακοίνωση, με την οποία ενημέρωναν την αναστολή των πτήσεων του στόλου των Concorde. Οι κύριες αιτίες ήταν οι συνέπειες στη διεθνή αεροπλοΐα μετά τις επιθέσεις της 11ης Σεπτεμβρίου 2001 και – κυρίως – το υψηλότατο κόστος συντήρησης των συγκεκριμένων αεροσκαφών. Στις 27 Ιουνίου του 2003 το Concorde F-BVFC της Air France πραγματοποίησε την τελευταία πτήση των Γάλλων, ενώ οι Βρετανοί ακολούθησαν 4 μήνες αργότερα, με την τελευταία πτήση Concorde της British Airways να προσγειώνεται στις 24 Οκτωβρίου του 2003 στο «Heathrow».\nΧιλιάδες Βρετανοί αποχαιρετούν το Concorde στο Bristol, 2003.\n24. Από τα 20 Concorde που κατασκευάστηκαν, ένα έχει αποσυναρμολογηθεί, ένα καταστράφηκε στο δυστύχημα του Παρισιού και τα υπόλοιπα 18 εκτίθενται σε μουσεία. Επτά βρίσκονται στη Μεγάλη Βρετανία, έξι στη Γαλλία, τρία στις ΗΠΑ, ένα στη Γερμανία και ένα στα νησιά Μπαρμπάντος. Το γαλλικό πρωτότυπο 001 εκτίθεται στο «The Museum of Air and Space» στο Le Bourget της Γαλλίας, ενώ το βρετανικό πρωτότυπο 002 φιλοξενείται στο «Fleet Air Arm Museum»,στο Yeovilton της Αγγλίας.\nΠαροπλισμένο Concorde, "μουσείο" της υπερηχητικής εποχής του 20ου αιώνα...\nΠηγές: concorde-jet.com, aerospaceweb.org, britishairways.com, airfrance.com, flightglobal.com, aerospace-technology.com, aviationexplorer.com\nΒίντεο: Η τελευταία προσγείωση του Concorde της Air France (27/6/2003)\nΒίντεο: Εκπληκτικό γαλλικό ντοκιμαντέρ για τον σχεδιασμό του Concorde\nΒίντεο: Η συντριβή του Concorde τον Ιούλιο του 2000 σε ντοκιμαντέρ του National Geographic


Ο Αχιλλέας προ των Πυλών των Τροϊκανών – Τα Χρονικά της Αστραίας\nDate: 8 Μαΐου, 2015Author: Astrea 3 Σχόλια\nτων σύγχρονων Τρώων, ΤΟΚΟΓΛΥΦΩΝ και ΚΛΕΦΤΩΝ\nΜιας και έχει γίνει επίκαιρο το θέμα των Ομηρικών Αλληγοριών και χαίρομαι ιδιαίτερα για αυτό, πρώτον γιατί είναι ένα θέμα που αγαπώ και δεύτερον γιατί συνετέλεσε τα μάλα σε αυτό η κάθοδος των Ομηρικών Επών με το πλοίο των ΕΛΖΙΝ και τους ΠΟΛΕΜΙΣΤΕΣ ΤΗΣ ΛΑΙΟΝ από τον Φεβρουάριο του 2008 στο διαδίκτυο, θα συμπληρώσω το πρόσφατο άρθρο του economist για τον αυτοκαταστροφικό Αχιλλέα , άτοπη άδικη αντιστοιχία, στο πρόσωπο του πρωθυπουργού.\nΘα μπορούσε να είναι ο ΑΧΙΛΛΕΑΣ, ο πρωθυπουργός τη Ελλάδος\nΓιατί ναι ;\nΟ Αχιλλέας είναι πρωταγωνιστής της Ιλιάδος , μεγάλος πολεμιστής, γνώστης των πολεμικών τεχνών , γυμνασμένος, ψηλός και ξανθός. Θυμωμένος μας παρουσιάζεται στην Α ραψωδία, οργισμένος δικαίως για την προσβολή που του έγινε, ΝΕΟΣ λαμπερός. Ήταν ό μόνος που δεν είχε ορκιστεί μαζί με τους μνηστήρες της Πηνελόπης αλλά πήγε να πολεμίσει για την δόξα και την τιμή. Παρορμητικός, ευθύς, άμεσος σαν καθαρός αλεξανδρινός ουρανός όπως και ο Αλέξανδρος ο Μέγας που τον είχε πρότυπο.\nΟ Αχιλλέας δεν διαθέτει ούτε την την σοφία του Νέστορα, ούτε την νηφαλιότητα του Μενέλαου, ούτε την οξυδέρκεια του Οδυσσέα αλλά ούτε και την αυταρχικότητα του Αγαμέμνονα .Είναι ένα νέο “παιδί’ όμορφο δυνατό καταπληκτικό!\nΟ Αλέξης Τσίπρας είναι νέος, τουλάχιστον είναι ο νεότερος πρωθυπουργός της Ελλάδος και αυτό είναι ένα στοιχείο κοινό με τον Αχιλλέα. Δεν είναι ούτε ψηλός, ούτε ξανθός, ούτε γυμνασμένος. Είναι όμως συμπαθής αλλά αρκετά άβουλος και κακός μιμητής του Α. Παπανδρέου. Το ποσοστό των τελευταίων εκλογών είναι εικονικό. Δεν έχει αυτή την λαϊκή υποστήριξη. Συγκέντρωσε την δυσαρέσκεια των προηγούμενων κυβερνώντων ως ψήφο αντίδρασης, όπως και η Χρυσή Αυγή.\nΟπωσδήποτε δεν έχει και το αχιλλειακό ταμπεραμέντο και την δύναμη και δυνατότητα ομηρικής ΔΡΑΣΗΣ και ΟΡΜΗΣ.\nΌμως, δεν θα πρέπει να είμαστε κακοπροαίρετοι και κακοήθεις συνωμοσιολόγοι και πάντα θα πρέπει να υπάρχει η ευκαιρία στον καθένα να αποδείξει τον καλύτερο και το χειρότερο εαυτό του.ΠΑΝΤΑ για λόγους κοσμικής ΔΙΚΑΙΟΣΥΝΗΣ.\nΚαι στον πρωθυπουργό και στον υπουργό και τσον πολίτη μιας χώρας, να δίνεται μια ευκαιρία.\nΟ Αλέξης Τσίπρας για να γίνει ΑΧΙΛΛΕΑΣ χρειάζεται μια μονομαχία με τον ΕΚΤΟΡΑ κάτω από τον κόκκινο ήλιο του ευρωσυνεδρίου. Και ο ΕΚΤΩΡ είναι “το καλύτερο παιδί” των ΤΡΩΩΝ των κλεφτών, των ΘΕΣΜΩΝ και των τροϊκανών.\nΠοιος θα μπορούσε να είναι ο ΕΚΤΟΡΑΣ;\nΑν στείλει τον υπουργό του, τον Γ. Βαρουφάκη, ικανό ΔΙΟΜΗΔΗ μαζί με τον ΟΔΥΣΣΕΑ να κλέψουν τα ΑΛΟΓΑ του Ρήσου, ίσως θα το μάθει, καθώς και τι πρέπει να κάνει έξω από τα ΨΗΛΑ ΤΕΙΧΗ των εχόντων και κατεχόντων ΚΤΗΤΟΡΩΝ.\nΕν πρώτοις, καλό θα είναι, να τοποθετήσει την Ιλιάδα στο κομοδίνο του, όπως και οι αδελφοι Ταβιάνι και να την μελετά ανελλιπώς και επισταμένως μαζί με τα άλλα βιβλία την ώρα του πρωθυπουργού στην βουλοφόρο ΒΟΥΛΗ\nκαθώς και τα σωστά παραδείγματα ΗΓΕΤΩΝ.\nΠροηγούμενο Previous post: Οι 12 καταστροφικοί για την Ελλάδα ομηρικοί χαρακτήρες\nΕπόμενη Next post: 12 και μία Αναγνώσεις για τα Ομηρικά Έπη\n3 σκέψεις σχετικά με το “Ο Αχιλλέας προ των Πυλών των Τροϊκανών”\n8 Μαΐου, 2015 στο 21:17\nΤο Economist παρουσιάζει τον Τσίπρα ως αυτοκαταστροφικό Αχιλλέα εδώ..\n8 Μαΐου, 2015 στο 21:18\nΤΑ ΒΙΒΛΙΑ του πρωθυπουργού.\n.Οπως διαβάζουμε στην περιγραφή του στα ηλεκτρονικά βιβλιοπωλεία, είναι ένα κείμενο που επιχειρεί να δώσει απαντήσεις στα εξής ερωτήματα: «Υπάρχει στον άνθρωπο έμφυτο θρησκευτικό συναίσθημα ή όχι; Πότε και με βάση ποια στοιχεία δημιουργήθηκε η θρησκεία; Ποιοι ήταν οι πρώτοι θεοί; Ποια είναι η σχέση μεταξύ πιστών και θρησκείας; Γιατί η θρησκεία στηρίζεται στο συναίσθημα και όχι στη λογική;http://www.protothema.gr/…/me-ena-vivlio-ekplixi…/\n8 Μαΐου, 2015 στο 21:19\nΤΑ ΒΙΒΛΙΑ ΤΩΝ ΑΔΕΛΦΩΝ ΤΑΒΙΑΝΙ


ΡΟΥΝΤΕΙΝΑ ΠΑΛΑΙΣΤΙΝΙΑΚΗ - Αναζήτηση | palo.com.cy\n" ΡΟΥΝΤΕΙΝΑ ΠΑΛΑΙΣΤΙΝΙΑΚΗ " ( 1 )\nΜάθετε όλη την επικαιρότητα και τις πιο πρόσφατες ειδήσεις για την αναζήτηση ΡΟΥΝΤΕΙΝΑ ΠΑΛΑΙΣΤΙΝΙΑΚΗ στο Palo. Ενημερωθείτε για όλες τις τελευταίες εξελίξεις σχετικά με το θέμα: ΡΟΥΝΤΕΙΝΑ ΠΑΛΑΙΣΤΙΝΙΑΚΗ από τα μεγαλύτερα ελληνικά δημοσιογραφικά sites και blogs.\nΗ εξέλιξη αυτή έρχεται την ώρα που το Ισραήλ, με τη στήριξη των ΗΠΑ, προχωρά σε εξομάλυνση των σχέσεών του με αραβικά κράτη. «Συμφωνήσαμε να γίνουν πρώτα βουλευτικές, μετά για την προεδρία της Παλαιστινιακής Αρχής και στο τέλος για το κεντρικό συμβούλιο της Οργάνωσης για την Απελευθέρωση της Παλαιστίνης», δήλωσε ο Τζιμπρίλ Ρατζούμπ, ηγετικό στέλεχος της Φατάχ. Από την πλευρά του, ο αξιωματούχος της Χαμάς, Σαλέχ Αλ-Αρούρι, είπε ότι η συμφωνία επιτεύχθηκε στις συναντήσεις που πραγματοποιήθηκαν σ\nΒρέθηκαν 1 αποτελέσματα για " ΡΟΥΝΤΕΙΝΑ ΠΑΛΑΙΣΤΙΝΙΑΚΗ " .


Γιώργος Σεφέρης: Ο νομπελίστας ποιητής της Ελλάδας - Frapress\nΓιώργος Σεφέρης: Ο νομπελίστας ποιητής της Ελλάδας\nΚατερίνα Αδαμοπούλου 20/09/2014 Ποιείν\nΛίγα λόγια για την ζωή και το έργο του μεγάλου Έλληνα ποιητή, που κέρδισε το Νόμπελ Λογοτεχνίας!\nΟ Γεώργιος Σεφεριάδης, όπως ήταν το πραγματικό του όνομα, του Γεώργιου Σεφέρη, γεννήθηκε στις 13 Μαρτίου του 1900, στη Σμύρνη. Το 1914 η οικογένειά του εγκαταστάθηκε στην Αθήνα, όπου αφού ολοκλήρωσε τις εγκύκλιες σπουδές του, μετέβη στο Παρίσι για να συνεχίσει στις σπουδές του στη Νομική Σχολή του Πανεπιστημίου της Σορβόννη, από την οποία αποφοίτησε με διδακτορικό το 1924.\nΟ Σεφέρης το 1921.\nΜε την επιστροφή του στην Ελλάδα το 1926, διορίζεται υπάλληλος του Υπουργείου Εξωτερικών. Ενώ το 1956 τοποθετείται ως πρεσβευτής της Ελλάδας στη Μεγάλη Βρετανία, μέχρι και το 1962 οπότε και συνταξιοδοτήθηκε.\nΤο 1941 θα παντρευτεί τη Μαρία Ζάννου, με την οποία όμως δεν απέκτησε παιδιά.\nΗ παραμονή του στο Παρίσι υπήρξε καθοριστική για το μετέπειτα ποιητικό του έργο, το οποίο επηρεάστηκε από τον μοντερνισμό και από το έργο του Thomas Stearns Eliot.\nΤο 1931 εκδίδει την πρώτη του ποιητική συλλογή (“Στροφή”), η οποία προκάλεσε ποικίλα σχόλια στους λογοτεχνικούς κύκλους, με κάποιους να υποστηρίζουν πως εισήγαγε κάτι νέο στην ελληνική ποίηση και άλλους να την κατακρίνουν.\nΟ Σεφέρης καθιερώθηκε ως σημαντικός ποιητής με την πέμπτη ποιητική συλλογή του, το Μυθιστόρημα (1935).\nΟ Σεφέρης κατά την παραλαβή του Βραβείου Νόμπελ.\nΠαράλληλα με την ποίηση επιδόθηκε και σε μεταφράσεις λογοτεχνικών έργων και κυρίως στην συγγραφή δοκιμίων.\nΣτις αρχές της δεκαετίας του ’50 το έργο του αρχίζει να βγαίνει εκτός συνόρων. Απόρροια τούτης της εξέλιξης, υπήρξε η βράβευση του με το Βραβείο Νόμπελ Λογοτεχνίας το 1963,από την Σουηδική Ακαδημία Επιστημών.\nΚατά την περίοδο της δικτατορίας ο ποιητής δεν σιωπά! Με δήλωση του στο ραδιόφωνο του BBC στις 28 Μαρτίου του 1969, ο Σεφέρης μιλά για πρώτη φορά δημοσίως κατά της δικτατορίας, στην εν λόγω δήλωση του αναφέρει:\nΚατά την διάρκεια της αντιδικτατορικής του δήλωσης στο ραδιόφωνο του BBC.\n«Κλείνουν δυο χρόνια που μας έχει επιβληθεί ένα καθεστώς όλως διόλου αντίθετο με τα ιδεώδη για τα οποία πολέμησε ο κόσμος μας και τόσο περίλαμπρα ο λαός μας, στον τελευταίο παγκόσμιο πόλεμο.Είναι μια κατάσταση υποχρεωτικής νάρκης όπου, όσες πνευματικές αξίες κατορθώσαμε να κρατήσουμε ζωντανές, με πόνους και με κόπους, πάνε κι’ αυτές να καταποντισθούν μέσα στα ελώδη στεκάμενα νερά. Δε θα μου ήταν δύσκολο να καταλάβω πως τέτοιες ζημιές δε λογαριάζουν παρά πολύ για ορισμένους ανθρώπους. Δυστυχώς, δεν πρόκειται μόνο γι’ αυτόν τον κίνδυνο. Όλοι πια το διδάχτηκαν και το ξέρουν πως στις δικτατορικές καταστάσεις, η αρχή μπορεί να μοιάζει εύκολη, όμως η τραγωδία περιμένει, αναπότρεπτη, στο τέλος. Το δράμα αυτού του τέλους μάς βασανίζει, συνειδητά ή ασυνείδητα, όπως στους παμπάλαιους χορούς του Αισχύλου. Όσο μένει η ανωμαλία, τόσο προχωρεί το κακό. Είμαι ένας άνθρωπος χωρίς κανένα απολύτως πολιτικό δεσμό, και, μπορώ να το πω, μιλώ χωρίς φόβο και χωρίς πάθος. Βλέπω μπροστά μου τον γκρεμό όπου μας οδηγεί η καταπίεση που κάλυψε τον τόπο. Αυτή η ανωμαλία πρέπει να σταματήσει. Είναι Εθνική επιταγή. Τώρα ξαναγυρίζω στη σιωπή μου. Παρακαλώ το Θεό, να μη με φέρει άλλη φορά σε παρόμοια ανάγκη να ξαναμιλήσω».\nΧάρις τη δήλωση αυτή του αφαιρέθηκε από την χούντα το διπλωματικό διαβατήριο και ο τίτλος του πρέσβη επι τιμή.\nΔυο χρόνια μετά την δήλωση του, στις 20 Σεπτεμβρίου του 1971, θα αφήσει την τελευταία του πνοή στην Αθήνα. Η κηδεία του, που πραγματοποιήθηκε 2 μέρες μετά, έλαβε αντιδικτατορικό χαρακτήρα˙ με το πλήθος που ακολουθούσε την νεκρώσιμη πομπή να σιγοτραγουδά το απαγορευμένο από την χούντα τραγούδι του Θεοδωράκη, “Άρνηση”, σε στίχους του Σεφέρη.\nΤο ποίημα εαν και έχει ερωτική χροιά, παρ’ όλα ταύτα από πολλούς συνδέθηκε με αντιστασιακούς σκοπούς, ίσως εξαιτίας του τίτλου του και του τελευταίου στίχου (” πήραμε τη ζωή μας ˙ λάθος!/ κι αλλάξαμε ζωή”) ή ενδεχομένως λόγω της αντιχουντικής δήλωσης του ποιητή.\nΗ νεκρώσιμη πομπή στις 22 Σεπτεμβρίου\nΣτις 23 του ίδιου μήνα δημοσιεύεται στην γαλλική εφημερίδα Le Monde καθώς και στο Βήμα, το τελευταίο ποίημα του. Το “Επι Ασπαλάθων”, αποτελούσε ένα προμήνυμα για το τέλος των τυράννων.\n«Τον έδεσαν χειροπόδαρα» μας λέει «τον έριξαν χάμω και τον έγδαραν τον έσυραν παράμερα τον καταξέσκισαν απάνω στους αγκαθερούς ασπάλαθους και πήγαν και τον πέταξαν στον Τάρταρο, κουρέλι». Έτσι στον κάτω κόσμο πλέρωνε τα κρίματά του ο Παμφύλιος Αρδιαίος ο πανάθλιος Τύραννος.».\nβραβείο Νόμπελ ΛογοτεχνίαςΓιώργος Σεφέρηςδικτατορίαέλληνες ποιητέςΜίκης Θεοδωράκης\nΠροηγούμενο άρθρο«Όχι» είπαν οι Σκωτσέζοι\nΕπόμενο άρθροΓι’ αυτό φωτογραφίζονταν αγέλαστοι στις παλιές φωτογραφίες


Κρεμάστηκε επειδή η κόρη του φωτογραφήθηκε στο Playboy | Το Κουτί της Πανδώρας\nΚρεμάστηκε επειδή η κόρη του φωτογραφήθηκε στο Playboy\nNewsRoom 28/01/2015 | 22:42\nΗ γυμνή φωτογράφηση στο γνωστό ανδρικό περιοδικό Playboy (έκδοση Ρουμανίας) της εντυπωσιακής Loredana Chivu, «κόστισε» στον πατέρα της, την ίδια του τη ζωή. Η νεαρή κοπέλα δεν μπορούσε να φανταστεί ότι η πράξη αυτή, θα οδηγούσε τον πατέρα της στην απόγνωση με την πιο δυσάρεστη τροπή. Να βάλει τέλος στη ζωή του!\nΗ 25χρονη καλλονή, μίλησε για το δράμα της, λέγοντας πως ο πατέρας της σταμάτησε να της μιλάει μετά τη φωτογράφηση. «Ήταν αρκετά αναστατωμένος όταν έμαθε τι είχα κάνει. Απομονώθηκε από τους ανθρώπους και προσπάθησε να απομονώσει και εμένα από την υπόλοιπη οικογένεια. Πίστευα ότι εκεί θα τελείωνε όλο αυτό, ότι θα το ξεπερνούσε αλλά δε περίμενα ποτέ ότι θα συνέβαινε κάτι τέτοιο», είπε η Loredana.\nΤο μοντέλο, παρά τις άπειρες λάγνες φωτογραφίες στο Instagram, είχε δεμένη σχέση με τον πατέρα της, τον οποίο βρήκε η ίδια απαγχονισμένο στη σοφίτα του πατρικού σπιτιού! «Ποτέ δεν θα συνέλθω από το σοκ», ανέφερε.


Ευθύμης Κουλούρης: Πρέπει να πάρουμε τη νίκη γιατί το χρειαζόμαστε πολύ το παιχνίδι αυτό..!! | RADIO SECRET\nΕυθύμης Κουλούρης: Πρέπει να πάρουμε τη νίκη γιατί το χρειαζόμαστε πολύ το παιχνίδι αυτό..!!\nΤετάρτη, 4 Σεπτεμβρίου 2019, 20:30 admin1\n«Σαν Έλληνες είχαμε πάντα πάθος και θέλουμε να το βγάλουμε».\nΟ Ευθύμης Κουλούρης στις δηλώσεις του στην συνέντευξη Τύπου στάθηκε στην υποχρέωση των παικτών της Εθνικής μας ομάδας για την κατάκτηση της νίκης στην Φινλανδία.\nΟ Κουλούρης είπε για:\nΤο ότι η Ελλάδα δεν κερδίζει την Φινλανδία εκτός εδώ και έξι ματς: Σίγουρα το ξέρουμε αυτό. Η Φινλανδία είναι μία πολύ καλή ομάδα και το ξέρουμε. Ξέρουμε ότι δεν έχουμε πάρει νίκη εκτός με Φινλανδία. Μας ενδιαφέρει ο αυριανός αγώνας. Είχαμε λίγες μέρες για να μας περάσει όσα θέλει ο προπονητής μας και πρέπει να βγάλουμε αυτά που πρέπει στο γήπεδο και να προσαρμοστούμε σε όσα μας ζητάει ο κόουτς. Πρέπει να πάρουμε τη νίκη γιατί το χρειαζόμαστε πολύ το παιχνίδι αυτό.\nΤην σημασία της κατάστασης: Σίγουρα εμείς πρέπει να πάρουμε στις πλάτες μας την ομάδα. Πρέπει να κατανοήσουμε τον τρόπο παιχνιδιού που θέλει να μας περάσει ο προπονητής μας. Κακά τα ψέματα πρέπει να πάρουμε τη νίκη και είναι ένα δύσκολο ματς. Πρέπει να επιστρέψουμε στο καλό μας πρόσωπο. Καμιά φορά αδικούμε τους εαυτούς μας. Όπως είπε και ο κόουτς είναι κάποια απλά πράγματα για να είμαστε όσο πιο έτοιμοι γίνεται.\nΤο ξεκίνημά του στην Τουλούζ: Σίγουρα είναι πολύ σημαντικό για μένα. Όλα τα παιδιά έχουμε πολλά παιχνίδια ήδη στα πόδια μας. Είναι πολύ σημαντικό αυτό. Θα προσπαθήσω και εγώ να περάσω στο γήπεδο αυτά που μπορώ να κάνω. Μακάρι να βοηθήσω και με ένα γκολ αλλά το πιο σημαντικό είναι να κερδίσουμε. Αυτό χρειαζόμαστε. Όλοι μας πρέπει να δώσουμε τον πιο καλό μας εαυτό.\nΤο τι μπορεί να βγάλει το πάθος στην Ελλάδα, ο νέος προπονητής, ο πληγωμένος εγωισμός ή η δύσκολη κατάσταση: Σίγουρα είναι όλα μαζί τα στοιχεία. Δεν είμαστε σε τόσο καλή κατάσταση. Είναι κάτι που το ζούμε στο ποδόσφαιρο. Είμαστε εμείς αυτοί που θα αλλάξουμε το κλίμα και θα φέρουμε καλό ποδόσφαιρο. Η έλευση του νέου τεχνικού δίνει πνοή. Σαν Έλληνες είχαμε πάντα πάθος και θέλουμε να το βγάλουμε. Πολλές φορές λέμε πράγματα αλλά αυτό που μετράει είναι το τι θα δείξουμε στο γήπεδο.\n← Ραγδαίες εξελίξεις στη Βρετανία: Το κοινοβούλιο παίρνει τον έλεγχο του Brexit από τον Μπόρις Τζόνσον..!!\nΠροκλητικός εκβιασμός Ερντογάν: Θα ανοίξω τις πύλες και θα γεμίσετε πρόσφυγες →


«Η Κύπρος θα βάλει δύσκολα στην Ελλάδα στο Μουντιάλ» | SDNA\nΣτις γρηγορες: Από το PAO Alive εκφράζεται αισιοδοξία ότι οι οπαδοί ΑΕΚ-ΠΑΟΚ θα επισπεύσουν την ανακατασκευή του ΟΑΚΑ.\n14 Οκτωβρίου 2015, 13:30\nΤελευταία ανανέωση: 14 Οκτωβρίου 2015, 13:36\nΟ αρχηγός της Εθνικής Κύπρου, Κώστας Χαραλαμπίδης μιλά στο SDNA για την άνοδο της Εθνικής Κύπρου, παρά τον αποκλεισμό από το Euro, και για τις προσεχείς αναμετρήσεις με την Εθνική Ελλάδας στα προκριματικά του Μουντιάλ του 2018.\nΧθες βράδυ στη Λευκωσία, η Κύπρος έφτασε πολύ κοντά στο όνειρο της κατάκτησης της τρίτης θέσης στον όμιλό της και στη διεκδίκηση της πρόκρισης στο Euro του 2016 μέσω των πλέι οφ. Παρά τη μεγάλη προσπάθεια, το γκολ της ισοφάρισης λίγο πριν την ανάπαυλα ήταν καθοριστικό, καθώς η Βοσνία επανήλθε στο παιχνίδι, παίρνοντας εν τέλει αυτή το εισιτήριο για τα πλέι οφ, ανατρέποντας το ματς στο δεύτερο μέρος με 3-2.\nΟ αρχηγός της Κύπρου, Κώστας Χαραλαμπίδης, και σκόρερ του ενός εκ των δύο τερμάτων της στη χθεσινοβραδινή αναμέτρηση, μιλώντας στο SDNA, τονίζει πως παρά τον αποκλεισμό, το επίτευγμα ήταν πως η Κύπρος κατάφερε να ακουστεί σε όλη την Ευρώπη μέσω αυτής της αξιόλογης πορείας.\n«Είμαι 15 χρόνια σε αυτή την Εθνική Ομάδα. Πάντα κάναμε μεγάλες προσπάθειες στα προκριματικά αλλά φτάναμε στην πηγή και δεν πίναμε νερό. Μας έλειπε πάντα το άγγιγμα του Μίδα. Είμαστε μια μικρή χώρα που χρησιμοποιούμε το ποδόσφαιρο για να ακουστούμε στην Ευρώπη. Το έχουμε κάνει και σε συλλογικό επίπεδο με τις κυπριακές ομάδες στις ευρωπαϊκές διοργανώσεις και μέσω της Εθνικής βλέπουμε ότι το πετυχαίνουμε και σε εθνικό επίπεδο», τονίζει ο Χαραλαμπίδης στο SDNA.\n«Από το ξεκίνημα των προκριματικών μαζί με τον προπονητή Πάμπο Χριστοδούλου και τους υπόλοιπους παίκτες είχαμε θέσει ως στόχο να παλέψουμε για την πρόκριση στο Euro. Αυτό ήταν ένα από τα μυστικά της πορείας μας. Το άλλο ήταν το μείγμα που διαθέτει αυτή η ομάδα. Όλα τα παιδιά δίνουν με πάθος το 100% των δυνατοτήτων τους, μέσα στην Εθνική υπάρχει ομαδικό κλίμα και αυτό βγαίνει και μέσα στο γήπεδο. Χθες και ο κόσμος ήταν εξαιρετικός. Όλοι ήταν ενωμένοι. Θυμάμαι άτομα με έξι διαφορετικές φανέλες κυπριακών ομάδων στις εξέδρες να μας σπρώχνουν για το όνειρο της πρόκρισης. Θεωρώ ότι έχουμε κάνει βήματα προόδου μαζί με νέους και έμπειρους ποδοσφαιριστές και αυτή η ομάδα έχει πολύ μέλλον», ανέφερε ο Χαραλαμπίδης.\nΗ Κύπρος θα βρει απέναντί της την Ελλάδα στον όμιλο των προκριματικών του Παγκοσμίου Κυπέλλου του 2018 στη Ρωσία και σύμφωνα με τον Χαραλαμπίδη, η Κύπρος έχει τη δυνατότητα να βάλει... δύσκολα στην Εθνική Ελλάδας, την οποία πάντως περιμένει να δει αρκετά βελτιωμένη σε σχέση με την κακή εικόνα που παρουσίασε στα προκριματικά του Euro.\n«Η Ελλάδα με ενδιαφέρει πολύ και πάντα προσπαθώ να την παρακολουθώ. Σε αυτά τα προκριματικά είναι αλήθεια πως προβλημάτισε με την εικόνα της. Όμως οι Έλληνες παίκτες διαθέτουν ποιότητα και εκτιμώ πως και με τον νέο προπονητή θα γυρίσουν σελίδα και θα εμφανιστούν καλύτεροι στα προκριματικά για το Παγκόσμιο Κύπελλο που ακολουθούν. Για την Εθνική Ελλάδας νομίζω πως δεν υπάρχει πιο χαμηλά. Πληγώθηκε ο εγωισμός τους και αυτό πιστεύω θα φανεί μέσα στον αγωνιστικό χώρο. Η Ελλάδα θα πρέπει όμως να περιμένει απέναντι στην Κύπρο ένα ανταγωνιστικό σύνολο. Στόχος μας θα είναι και σε αυτά τα προκριματικά το όνειρο της πρόκρισης στα τελικά του Παγκοσμίου Κυπέλλου», επισήμανε ο Χαραλαμπίδης, ο οποίος στο παρελθόν έχει αγωνιστεί σε Παναθηναϊκό και ΠΑΟΚ.\nΟ μέσος του ΑΠΟΕΛ μπορεί να βρίσκεται στο 34ο έτος της ηλικίας του, ωστόσο η δίψα του για το ποδόσφαιρο και η αγάπη του για την Εθνική Ομάδα της Κύπρου τον γεμίζει με ενέργεια και τον κάνει να συνεχίζει στο αντιπροσωπευτικό συγκρότημα της χώρας.\n«Νιώθω καλά και όσο αισθάνομαι έτσι θα συνεχίζω να παίζω και να αγωνίζομαι με την ίδια ένταση. Αγαπάω πολύ το ποδόσφαιρο και αυτό με κάνει να εξακολουθώ να παίζω ακόμα σε υψηλό επίπεδο».


Πήρε το μηδέν στη φανέλα ο Τζεντίλε, αλλά είχε λόγο - Contra.gr - Live Sports Magazine\nΠήρε το "μηδέν" στη φανέλα ο Τζεντίλε, αλλά είχε λόγο\nΤΕΛ. ΑΝΑΝΕΩΣΗ: 18 Ιουλ. 2017 | 14:11\nΟ Αλεσάντρο Τζεντίλε θα συνεχίσει την καριέρα του στην Βίρτους Μπολόνια, με τον Ιταλό να διαλέγει ένα σημαδιακό αριθμό στη φανέλα του.\nΝέα ομάδα για τον πρώην φόργουορντ του Παναθηναϊκού. Ο Ιταλός Αλεσάντρο Τζεντίλε συμφώνησε σε όλα με την Βίρτους Μπολόνια και θα συνεχίσει εκεί την καριέρα του.\nΚαι ίσως για τον μόλις 24 ετών μπασκετμπολίστα να είναι η τελευταία ευκαιρία να ξαναβάλει στο σωστό δρόμο την καριέρα του, η οποία έχει πάρει την κάτω βόλτα. Ο Ιταλός άσος είδε τις μετοχές του να πέφτουν κατακόρυφα τα τελευταία χρόνια. Ειδικά η περασμένη σεζόν σε Αρμάνι Μιλάνο, Παναθηναίκό και Χάποελ Ιερουσαλήμ ηταν το απόλυτο μηδέν!\nΓι' αυτό άλλωστε ο Τζεντίλε διάλεξε να αγωνίζεται τη νέα σεζόν με το μηδέν στη φανέλα του. Γιατί θέλει να ξεκινήσει από το μηδέν και να ξαναχτίσει ότι γκρέμισε. Να δούμε αν θα τα καταφέρει, έχοντας συμπαίκτες τον αδερφό του, Στέφανο Τζεντίλε, αλλά και τον φίλο του, Πιέτρο Αραντόρι...


ΕΛΕΥΘΕΡΟΤΥΠΙΑ (ΚΥΡΑ ΑΔΑΜ).Η κυβέρνηση συναίνεσε στις ήπιες και ευχάριστες διατυπώσεις της σουηδικής προεδρίας στο κείμενο των συμπερασμάτων για τη μετανάστευση.Μάλιστα, εξέφρασε και αυτή «την ικανοποίησή της» για τον διάλογο Ε.Ε. - Τουρκίας στα θέματα της παράνομης μετανάστευσης.\nΗ ελληνική κυβέρνηση κατόρθωσε να μετριάσει ελαφρώς την αρχική πρόταση της σουηδικής προεδρίας, σύμφωνα με την οποία «...εκφράζεται η ικανοποίηση για τον ενισχυμένο διάλογο στη λαθρομετανάστευση μεταξύ Ε.Ε. και Τουρκίας...» προσθέτοντας ότι «το Συμβούλιο ζητεί να ληφθούν ταχέως συγκεκριμένα μέτρα, ιδίως σε ό,τι αφορά την επανεισδοχή και τον έλεγχο των συνόρων...».\nΚατ' αυτόν τον τρόπο, με την εμμονή της σουηδικής προεδρίας και την «καλοσύνη» της Αθήνας, η Τουρκία απαλλάχθηκε από ένα σοβαρό μοχλό πίεσης σε βάρος της, που είχε ξεκινήσει την περασμένη άνοιξη, καθώς αρνείται να συνεργαστεί στα θέματα παράνομης μετανάστευσης με την Ελλάδα και κατ' επέκτασιν με την Ε.Ε.\nΟι 27, στο κεφάλαιο για τη μετανάστευση ζητούν ακόμη να ενισχυθούν οι επιχειρησιακές δυνατότητες της ευρωπαϊκής δύναμης FRONTEX και ειδικότερα η επιχειρησιακή συνεργασία μεταξύ αυτής της ευρωπαϊκής δύναμης και των χωρών προέλευσης και διέλευσης των μεταναστών (σ.σ. συμπεριλαμβανομένης και της Τουρκίας).\nΓια πρώτη φορά οι Ευρωπαίοι ηγέτες κατονομάζουν την πιθανότητα ναύλωσης πτήσεων τσάρτερ αεροσκαφών, με χρηματοδότηση από τη FRONTEX, για κοινές πτήσεις μεταναστών, χωρίς όμως να προσδιορίζεται αν αυτοί θα επιστρέφουν στις χώρες διέλευσης ή στις χώρες προέλευσης, με πολλούς φόβους για τη ζωή και την ελευθερία τους σε πολλές περιπτώσεις. *\nΕτικέτες Ελλάδα, Ελληνική Εξωτερική Πολιτική, ΕυρωπαΙκή Ένωση\nΑνώνυμος 31 Οκτωβρίου 2009 - 10:28 π.μ.\nΣας ευχαριστώ πάρα πολύ για την τοποθέτηση των πηγών στην αρχή κάθε άρθρου . Νοιώθω πραγματικά μέρος της οικογένειας του infognomon . Δεν περίμενα τόσο άμεση αντίδραση . Μπράβο σας . Με συγκινήσατε πραγματικά .\nΣυνεχίστε την καλή δουλειά .\nΑνώνυμος 31 Οκτωβρίου 2009 - 11:21 π.μ.\nΡε παιδια τι εγινε ΠΑΛΙ? Αφου υποτιθεται πως ο γαλλογερμανικος αξονας στα νυχια στεκεται για να πεταξει την Τουρκια εκτος Ευρωπης! Και αφου υποτιθεται πως οι Ευρωπαιοι δεν τη θελουν!\nΑλλο ενα μυστηριο... Αλλα ευτυχως, οσονουπω διαλυεται η Τουρκια κι ετσι δε θα ανησυχουμε για το αν θα μπει :))))\nΑνώνυμος 31 Οκτωβρίου 2009 - 2:34 μ.μ.\nΗ Δύση και το Ισλάμ είναι ένα, και θέλουν να αφανίσουν τους Ορθόδοξους.\nΗ Δύση έγινε Άθεη, και σταδιακά οι Μουσουλμάνοι θα γίνουν πλειοψηφία σε όλες τις Δυτικές χώρες.\nΑς καταλάβουμε ότι η Δύση και το Ισλάμ έχουν ήδη ενσωματωθεί και ενωθεί!\nΗ Ελλάδα πρέπει να απελάσει τους Μουσουλμάνους και τους δυτικούς, και να ενωθεί με τις Ορθόδοξες χώρες!\nnativist 31 Οκτωβρίου 2009 - 8:43 μ.μ.\nΤι θα γινόταν αν αφήναμε τα "κατινίστικα" (για μην τα πω αλλιώς) και ευθαρσώς απαιτούσαμε από την Τουρκία:\nα) De jure αναγνώριση της Δημοκρατίας της Κύπρου και άμεση απόσυρση των στρατευμάτων της από το νησί (το δεύτερο εξυπακούεται).\nβ) Άμεση απόσυρση του casus belli και αναγνώριση των ελληνικών χωρικών υδάτων στα 12 νμ, όπως προβλέπεται από το Διεθνές Δίκαιο Θαλάσσης, το οποίο η Τουρκία μερικώς μόνο αποδέχεται εμπαίζουσα τους πάντες.\nγ) Άμεσο κλείσιμο του Προξενείου της Κομοτηνής και μεταφοράς του αλλού, όπου ίσως χρειάζεται περισσότερο.\nδ) Αποδοχή των λαθρομεταναστών, οι οποίοι εισβάλλουν στην χώρα μας μέσω αυτής.\nΥπάρχουν και άλλα πολλά, αλλά σταματώ εδώ. Σε περίπτωση μη αμέσου ικανοποιήσεως των απαιτήσεών μας, Ελλάς και Κύπρος προβάλλουν βέτο στο άνοιγμα νέων κεφαλαίων και παγώνουν τις διαπραγματεύσεις μέχρις ικανοποιήσεως των απαιτήσεών μας αυτών.\nΗ Τουρκία μάλλον δεν χρειάζεται την ΕΕ πια. Οι σχεδιασμοί της έχουν αλλάξει. Δεν ξέρω αν της βγει το παιχνίδι που παίζει (για την ώρα μάλλον καλά πάει). Έτσι μπορεί και να αρνηθεί. Τουλάχιστον δεν θα μπει στην ΕΕ και δεν θα εισπράξει ούτε σεντ, μη έχοντας εκπληρώσει τις παραπάνω στοιχειώδεις υποχρεώσεις της.\nΑνώνυμος 31 Οκτωβρίου 2009 - 11:04 μ.μ.\n"και δεν θα εισπράξει ούτε σεντ, μη έχοντας εκπληρώσει τις παραπάνω στοιχειώδεις υποχρεώσεις της."\nΈτσι κι αλλιώς η Δύση στηρίζει και χρηματοδοτεί την Τουρκία, ως αντίβαρο στην Ρωσία.\nΤο θέμα είναι εμείς τι κάνουμε. Γιατί τρέχουμε πίσω από την Δύση; Τι σχέση έχει η Ορθόδοξη Ελλάδα με την Δύση;\nΗ Δύση μας κατέστρεψε! Η Δύση στηρίζει την Τουρκία, και μας δίνει ως "δώρο" στους Τούρκους.\nΗ θέση της Ορθόδοξης Ελλάδας είναι με την Ρωσία και τις Ορθόδοξες χώρες!\nΑνώνυμος 1 Νοεμβρίου 2009 - 3:54 μ.μ.\n@ 11:04 μμ\nΑν και είμαι βέβαιος ότι δεν θα καταλάβεις τίποτε, θα σου το πω:\nΗ Ορθοδοξία δεν είναι ούτε μπορεί να γίνει όπλο πολιτικό. Η Ορθοδοξία δεν είναι θρησκεία, δηλαδή ιδεολόγημα. Αυτό έγινε ο Χριστιανισμός στην ΔΥΣΗ. Εσύ μέμφεσαι την Δύση, αλλά προσδίδεις απολύτως δυτική διάσταση στην Ορθοδοξία, την οποία ούτε έχεις καταλάβει, ούτε ξέρω αν μπορείς να καταλάβεις.\nΚαι το Ισλάμ χρησιμοποιούν σαν πολιτικό όπλο. Εσύ τι προτείνεις; Να κάνουμε την Ορθοδοξία Ισλάμ;\nΠάψε τις βλακείες διότι είναι κουραστικό να σε βλέπει κανείς κάτω από κάθε σχόλιο, αλλάζοντας συνεχώς ψευδώνυμα, να γράφεις τα ίδια και τα ίδια.


Ο Ποντένσε φέρνει συμπατριώτη του στον Ολυμπιακό | SDNA\nΟι εξελίξεις τρέχουν στον Ολυμπιακό και η επικείμενη μεταγραφή του Ντανιέλ Ποντένσε στη Γουλβς ανοίγει το δρόμο για την απόκτηση του Ζοάο Καρβάλιο.\nΠορτογάλος φεύγει, Πορτογάλος έρχεται. Ο Ποντένσε που ετοιμάζει βαλίτσες για Αγγλία, δεν αποκλείεται να δει συμπατριώτη του να τον αντικαθιστά. Ο λόγος για τον Καρβάλιο, ο οποίος δεν υπολογίζεται από τον Λαμουσί και βρίσκεται κοντά την έξοδο από τη Νότιγχαμ Φόρεστ.\nΟ 23χρονος Πορτογάλος δεν είναι εξτρέμ όπως ο Ποντένσε, αλλά επιτελικός μέσος. Αυτό σημαίνει ότι σε περίπτωση που ο Ολυμπιακός προχωρήσει στην απόκτησή του, είναι πολύ πιθανό να μετακομίσει στη δεξιά πλευρά ο Βαλμπουενά, κάτι που έγινε και στο ματς με τον Άρη.\nΑν πάλι δεν προχωρήσει το σενάριο με τον Καρβάλιο, τότε ο Ολυμπιακός θα κοιτάξει στην αγορά για εξτρέμ. Ένα από τα ονόματα που έρχονται και πάλι στο προσκήνιο είναι αυτό του Ντάβιντσον της Γκιμαράες για τον οποίο οι «ερυθρόλευκοι» είχαν εκδηλώσει ενδιαφέρον και το περασμένο καλοκαίρι. Μια ακόμα λύση είναι ο Σεμέντο του ΟΦΗ που ανήκει στην Φορτούνα Σιτάρντ.


Συμπεράσματα μελέτης: "Ακαδημαϊκές Επιδόσεις στο Α.Π.Θ.: έμφυλη διάσταση, κοινωνική ευαλωτότητα" | esos.gr\nΣυμπεράσματα μελέτης: "Ακαδημαϊκές Επιδόσεις στο Α.Π.Θ.: έμφυλη διάσταση, κοινωνική ευαλωτότητα"\nΔιαφορές στις ακαδημαϊκές επιδόσεις και ιδίως στην αριστεία σε σχέση με το φύλο και η μελέτη των αντίστοιχων επιδόσεων των ευαίσθητων κοινωνικά ομάδων\nΠοσοστό 7.0% των πτυχιούχων του Αριστοτελείου πανεπιστημίου Θεσσαλονίκης αποφοιτεί με βαθμό πτυχίου άνω του 8.49, ενώ το ποσοστό των γυναικών που λαμβάνουν το πτυχίο τους με τη συμπλήρωση της ελάχιστης διάρκειας φοίτησης είναι 37.35%, έναντι 26.23% των ανδρών.\nΗ παραπάνω διαπίστωση προέκυψε από έρευνα που πραγματοποιήθηκε στο Αριστοτέλειο Πανεπιστήμιο Θεσσαλονίκης από την καθηγήτρια του τμήματος Μαθηματικών Χ. Χαραλάμπους (Η στατιστική ανάλυση έγινε από τον Σταύρο Α. Χατζόπουλο, διδάκτορα Στατιστικής, Τμήμα Μαθηματικών, Α.Π.Θ.),\nΕιδικότερα τα κύρια συμπεράσματα της μελέτης έχουν ως εξής:\n1. Περιγραφή εγγεγραμμένων. Στους εγγεγραμμένους για τα έτη μελέτης, το 61.8% είναι γυναίκες και το 38.2% είναι άνδρες.\nΤο 67.7% των εγγεγραμμένων εισάγεται με εισαγωγικές εξετάσεις (71.1% των γυναικών και 64.3% των ανδρών). Η κατηγορία που προσδιορίζεται στη μελέτη ως Ευαλωτότητα αντιστοιχεί σε ποσοστό 7.1% των εγγεγραμμένων.\n2. Πτυχιούχοι. Στα έτη μελέτης το 74.0% των εγγεγραμμένων γυναικών έλαβαν πτυχίο, ενώ το αντίστοιχο ποσοστό για τους άνδρες είναι 62.1%.\n3. Μόρια Εισαγωγής, Ανώτατες Επιδόσεις. Για τους εγγεγραμμένους με μόρια εισαγωγής μελετήθηκε το ανώτατο 10% των επιδόσεων (μόρια εισαγωγής) ως προς το φύλο. Στις γυναίκες το ποσοστό είναι 10.4%, στους άνδρες είναι 10.5, έτσι η αναλογία των ποσοστών είναι 0.99.\nΜελετήθηκε η αναλογία των ποσοστών και στα τμήματα του Α.Π.Θ. Η μικρότερη τιμή που λαμβάνει είναι 0.47 στο Τμήμα Μαθηματικών, ενώ είναι επίσης μικρότερη της μονάδας σε όλα τα τμήματα της Σχολής Θετικών Επιστημών. Αντίθετα, σχεδόν σε όλα τα τμήματα της Πολυτεχνικής Σχολής η αναλογία είναι μεγαλύτερη της μονάδας.\nΣτην κατηγορία ανώτατο 1% των επιδόσεων εντάσσεται το 1.4% των γυναικών και το 1.8% των ανδρών με μόρια εισαγωγής. Ο δείκτης σύγκρισης αυτών των ποσοστών είναι 0.77. Η υψηλότερη τιμή σημειώνεται στο Τμήμα Ηλεκτρολόγων Μηχανικών & Μηχανικών Υπολογιστών της Πολυτεχνικής Σχολής, 3.98.\n4. Διάμεσος Διάρκειας Φοίτησης. Σε 36 (από 41) Τμήματα του Α.Π.Θ. η διάμεσος της Διάρκειας Φοίτησης των γυναικών είναι μικρότερη από τη διάμεσο της Διάρκειας Φοίτησης των ανδρών.\n5. Μέσος Βαθμός Πτυχίου. Ο μέσος βαθμός πτυχίου, ανεξαρτήτως του Φύλου, ελαττώνεται με την αύξηση της διάρκειας φοίτησης. Ο μέσος βαθμός Πτυχίου για όσους παίρνουν πτυχίο με τη συμπλήρωση της ελάχιστης διάρκειας φοίτησης είναι 7.60 για τις γυναίκες και 7.52 για τους άνδρες. Ο μέσος βαθμός Πτυχίου των γυναικών είναι μεγαλύτερος των ανδρών σε 15 από τα 41 Τμήματα του Α.Π.Θ.\n6. Βαθμός Πτυχίου «Άριστα» (άνω του 8.49). Ποσοστό 7.0% των πτυχιούχων αποφοιτεί με βαθμό πτυχίου άνω του 8.49. Το ποσοστό στις γυναίκες είναι 7.5%, ενώ στους άνδρες είναι 6.2%. Παρατηρούνται ακραίες ανομοιογένειες μεταξύ των Τμημάτων του Α.Π.Θ.\n7. Ανώτατες Επιδόσεις Βαθμού Πτυχίου και Ανώτατες Επιδόσεις στα Μόρια Εισαγωγής. Στο σύνολο των γυναικών πτυχιούχων για τις οποίες υπάρχουν μόρια εισαγωγής και που ο βαθμός πτυχίου είναι στο ανώτατο 10% των βαθμών πτυχίου, μόλις το 35.5% προέρχεται από τις γυναίκες που τα μόρια εισαγωγής τους ήταν στο ανώτατο 10%. Το αντίστοιχο ποσοστό για τους άνδρες είναι 49.65%.\n8. Ανώτατες Επιδόσεις Βαθμού Πτυχίου, Διάρκεια Φοίτησης, Φύλο. Το ποσοστό των γυναικών πτυχιούχων στο ανώτατο 10% είναι 10.0%. Το αντίστοιχο ποσοστό για τους άνδρες είναι 11.2%. Σε όσες παίρνουν πτυχίο με τη συμπλήρωση της ελάχιστης διάρκειας φοίτησης, το 16.4% αποφοιτούν με βαθμό στο ανώτατο 10% των επιδόσεων. Το αντίστοιχο ποσοστό για τους άνδρες είναι 23.2%.\nΤο ποσοστό των γυναικών πτυχιούχων στο ανώτατο 1% είναι 1.1%. Το αντίστοιχο ποσοστό για τους άνδρες είναι 1.8%.\n9. Βαθμός Πτυχίου, Κατηγορίες Εγγραφής. Το ποσοστό των γυναικών που λαμβάνουν το πτυχίο τους με τη συμπλήρωση της ελάχιστης διάρ-κειας φοίτησης είναι 37.35%, ενώ το αντίστοιχο ποσοστό για τους άνδρες είναι 26.23%.\nΑνάμεσα στους πτυχιούχους που έλαβαν το πτυχίο τους με τη συμπλήρωση της ελάχιστης διάρκειας φοίτησης, τον μεγαλύτερο μέσο βαθμό πτυχίου και στα δύο φύλα είχαν οι γυναίκες της κατηγορίας «Κατατακτήριες εξετάσεις». Ακολουθούν οι άνδρες της κατηγορίας «Κατατακτήριες εξετάσεις», οι γυναίκες της κατηγορίας «Άλλος τρόπος εγγραφής», οι γυναίκες της κατηγορίας «Ευαλωτότητα», οι γυναίκες της κατηγορίας «Εισαγωγικές Εξετάσεις» και οι άνδρες της κατηγορίας «Εισαγωγικές Εξετάσεις». Το χαμηλότερο μέσο όρο έχουν οι άνδρες που εισήχθησαν ως «Αθλητές».\nΠληροφορίες για το έργο: To έργο χρηματοδοτήθηκε από την Επιτροπή Ερευνών του Α.Π.Θ. και τέθηκε υπό την αιγίδα της Επιτροπής Φύλου και Ισότητας του Α.Π.Θ. και του Παρατηρητηρίου των Ευαίσθητων Κοινωνικών Ομάδων του Α.Π.Θ. Επιστημονικά υπεύθυνη του έργου ήταν η κ. Χ. Χαραλάμπους, Καθηγήτρια, Τμήμα Μαθηματικών, Α.Π.Θ. Η στατιστική ανάλυση έγινε από τον κ. Σταύρο Α. Χατζόπουλο, διδάκτορα Στατιστικής, Τμήμα Μαθηματικών, Α.Π.Θ.\nΣκοπός της έρευνας ήταν η διερεύνηση διαφορών στις ακαδημαϊκές επιδόσεις και ιδίως στην αριστεία σε σχέση με το φύλο και η μελέτη των αντίστοιχων επιδόσεων των ευαίσθητων κοινωνικά ομάδων.\nΤο υλικό της μελέτης αποτέλεσαν τα ηλεκτρονικά αρχεία από 41 Τμήματα του Α.Π.Θ. και τα δεδομένα που περιελάμβαναν στοιχεία εισαγωγής και επιδόσεων 106.670 ατόμων, 65.873 γυναικών και 40.797 ανδρών.\nΑναλύθηκαν τα ανώνυμα δεδομένα που αφορούσαν στις ακαδημαϊκές επιδόσεις των φοιτητών και φοιτητριών του Α.Π.Θ. για τα ακαδημαϊκά έτη 2000-01 έως 2015-16. Για την ανάλυση χρησιμοποιήθηκαν η μέθοδος περιγραφικής στατιστικής, η ανάλυση συσχέτισης, επιβίωσης κ.α. Τ Κατηγορίες εγγεγραμμένων φοιτητών/τριών\nΟι εγγεγραμμένοι φοιτητές χωρίστηκαν σε 7 κατηγορίες: «Εισαγωγικές εξετάσεις», «Ευαλωτότητα», «Κύπριοι/ες», «Στρατιωτικές σχολές», «Αθλητές/τριες», «Άλλος τρόπος εγγραφής», «Κατατακτήριες εξετάσεις».\nΣτην κατηγορία «Ευαλωτότητα» εντάσσονται φοιτητές/τριες που έχουν εγγραφεί ως «Α.Μ.Ε.Α.», «Μειονότητα», «Οικονομικοί Λόγοι», κλπ. Στην κατηγορία «Άλλος τρόπος εγγραφής» εντάσσονται φοιτητές/τριες από μετεγγραφή κλπ. Στην κατηγορία «Εισαγωγικές εξετάσεις» εντάσσονται φοιτητές/τριες που εισήχθησαν με Γενικές Εισαγωγικές Εξετάσεις και που δεν ανήκουν στις λοιπές κατηγορίες.


dksnowclub - Snowclub.gr forum\ndksnowclub posted a topic in Χιονοδρομικά\nΑγαπητοί φίλοι του χιονιού, επέστρεψα μετά απο ένα μεγάλο χρονικό διάστημα (σχεδόν 2 χρόνια) και πήγα το Σ/Κ που μας πέρασε για σκί στο όμορφο Πήλιο, αφού είναι το πιο κοντινό μου και αγαπημένο μου ΧΚ. Η ενημέρωση που πήρα απο το Snowreport ήταν ότι ο δρόμος θα έχει ανοίξει το αργότερο μέχρι της 10:00, όταν φτάσαμε στην Πορταριά (11:10) η Αστυνομία μας ενημέρωσε ότι ο δρόμος είναι κλειστός και δεν ξέρουν πότε θα ανοίξει ή αν θα ανοίξει. Τελικά ήπιαμε το καφεδάκι μας στη Πορταριά και περίπου στις 12:20 μας ενημερώσανε ότι άνοιξε ο δρόμος μέχρι το 1ο Parking. Ξεκινήσαμε και πραγματικά δεν πιστεύαμε αυτό που βλέπαμε. Το χιόνι ήταν περίπου 3-4 μέτρα. Σε όλη τη διαδρομή προς τα Χάνια ο δρόμος ήταν καθαρός, μόνο λίγο πρίν το 1ο Parking η Αστυνομία υποχρέωνε τα ΙΧ να βάλουν αλυσίδες - όχι τα 4Χ4. Όταν φτάσαμε στο Parking είδαμε ένα θηρίο μηχάνημα Caterpilar να προσπαθεί να ανοίξει το δρόμο προς το 2ο Parking. Πήραμε τα σκι στον ώμο και προχωρήσαμε προς το ΧΚ. Περάσαμε υπέροχα (λίγος κόσμος-πίστες αρκετά καλά στρωμένες-όχι όλες βέβαια). Θα ήθελα να ρωτήσω τον κ. Δρίβα (καλοπροαίρετα πάντα) γιατί αφήσανε την τελευταία στιγμή το άνοιγμα του δρόμου και των Parking (για το Σάββατο) αφού τελευταία φορά χιόνισε 24/01 σύμφωνα με το Snowreport και είχαν 3 ολόκληρες μέρες για να προετοιμάσουν τους χώρους αυτούς; Φιλικά Δημήτρης Λάρισα\ndksnowclub replied to kostakiskal's topic in Χιονοδρομικά\nΚώστα, μπορείς να βρείς πληροφορίες για τον Παραδοσιακό Οικισμό του Αγ. Αθανασίου στην ιστιοσελίδα της Έδεσσας. http://www.edessacity.gr/ Είναι υπέροχα. Πρέπει να κλείσεις από τώρα (μπορεί και να είναι αργά) για να είσαι σίγουρος ότι θα βρείς. :wink: Για το Φαλακρό μπορείς να βρείς πληροφορίες μέσα απο το site του ΧΚ. (http://www.falakro.gr/Katafigio.htm) :wink: Δεν έχω πάει αλλά θέλω οπωσδήποτε να περάσω ένα ΠΣΚ εκεί !!!!! Καλή διαμονή όπου κι αν πάς. Δημήτρης\ndksnowclub replied to dksnowclub's topic in Χιονοδρομία Στο Εξωτερικό\nΚΑΛΗΣΠΕΡΑ ΣΕ ΟΛΟΥΣ. ΣΑΣ ΕΥΧΑΡΙΣΤΩ ΓΙΑ ΤΟ ΚΑΛΟΣΩΡΙΣΜΑ ΑΛΛΑ ΚΑΙ ΓΙΑ ΤΙΣ ΠΛΗΡΟΦΟΡΙΕΣ ΠΟΥ ΜΟΥ ΔΩΣΑΤΕ. ΤΟ ΤΑΞΙΔΙ ΑΥΤΟ ΘΑ ΓΙΝΕΙ ΜΕ ΤΟ TΟΥΡ. ΓΡ. ΖΟΡΠΙΔΗ ΑΠΟ ΘΕΣΣΑΛΟΝΙΚΗ ΟΔΙΚΩΣ ΚΑΙ ΣΤΟΙΧΙΖΕΙ 360€/ΑΤΟΜΟ ΠΕΡΙΠΟΥ ΓΙΑ 6 ΜΕΡΕΣ ΜΕ ΗΜΙΔΙΑΤΡΟΦΗ ΚΑΙ ΧΡΙΣΤΟΥΓΕΝΝΙΑΤΙΚΟ ΔΕΙΠΝΟ. ΕΛΠΙΖΩ ΝΑ ΕΧΕΙ ΦΡΕΣΚΟ ΧΙΟΝΑΚΙ!!! ΟΣΟ ΓΙΑ ΣΕΝΑ ΓΡΗΓΟΡΗ ΕΛΠΙΖΩ ΝΑ ΣΥΝΑΝΤΗΘΟΥΜΕ ΓΙΑ ΚΑΝΕΝΑ ΚΑΦΕ ΣΤΗΝ ΤΑΧΥΔΡΟΜΕΙΟΥ ΕΤΣΙ??? ΘΑ ΣΑΣ ΦΕΡΩ ΦΩΤΟ/ΚΟ ΥΛΙΚΟ ΑΠΟ BOROVETZ !!!!!\nΣτάθη σε ευχαριστώ. Λίγα λόγια γιά μένα ...... Ειμαι από τη Λαμία αλλά μετά απο 17 χρόνια στην Αθήνα αποφάσισα να αλλάξω τρόπο ζωής και ήρθα να μείνω στη Λάρισα (λόγο γυναίκας βλέπεις!!!) και να είμαι απο τους προνομοιούχους όπου έχουν αρκετά ΧΚ σε απόσταση < 2 ωρών. Πηγαίνω συνήθως Βασιλίτσα ή 3-5 Πηγάδια και πιο λίγο στο Σέλι & το Πήλιο. Πάντα όμως θα πηγαίνω στο αγαπημένο μου ΧΚ το Καιμάκτσαλάν, τουλάχιστο 2 φορές το χρόνο. Βλέπεις είναι στη μέση και ο Παραδοσιακός Οικισμός Αγ. Αθανάσιος που θέλω να πηγαίνω για να ριλαξάρω τουλάχιστο 2 ΠΣΚ κάθε χειμώνα. Στον Παρνασσό (Κελάρια & Φτερόλακκα) πηγαίνω κάθε φορά που κατέβαίνω Αθήνα για να δώ τους γονεις και τα αδέλφια μου και στο γυρισμό κάνουμε μιά στάση γύρω στις 8:00 το πρωί (συνήθως Φτερόλακκα και με το συνδετικό Κελάρια. Συμφέρει). Όσο για το σκι, είμαι ακόμη αρχάριος αλλά τα πάω πολύ καλά, αφού κατέβηκα την μαύρη στην Αυστρία με ομίχλη, δε φοβάμαι (σχεδόν) τίποτα. Είχα ξεκινήσει με δάσκαλο και φέτος θα πάω για πιό advance και ίσως αυτό με βοήθησε να τα πάω τόσο καλά. Πρέπει να βελτιώσω την τεχνική και να μάθω αρκετά για συντήρηση των πεδίλων και των δεστρών. Νομίζω αρκετά είπα. Θα τα λέμε συχνά στα Forums. Όσο για το ΣΤΧ θα γραφτώ σίγουρα. Ευχαριστώ Δημήτρης\nΣΥΓΝΩΜΗ ΓΙΑ ΤΟ ΛΑΘΟΣ ...ΕΙΝΑΙ BAD GASTEIN http://www.skiaustria.com/gastein/index.htm\nΣε ευχαριστώ πολύ Kiamosg (Γιώργος ??), πράγματι είναι ενδιαφέρον!!!\ndksnowclub posted a topic in Χιονοδρομία Στο Εξωτερικό\nΓια να πάρουμε μια ιδέα για το συγκεκριμένο χιονοδρομικό:


Πρώτη φορά που πήγα για μανικιούρ, μάλλον το παράκανα\nαναφησωανελεκτα,ταχερικα μκυ, καπχα ετσι α παει ολσο τοε εινεπ.\nΔηλαδή, αν αφήσω ανεξέλεγκτα τα χέρια μου, κάπως έτσι θα πάει όλο το κείμενο. Κι αυτό γιατί, αποφάσισα την πρώτη φορά στη ζωή μου που επισκέφηκα nail bar, να το παρακάνω. Αντί για ένα απλό μανικιούρ κι ένα βερνίκι, ζήτησα το νύχι το σωστό, το μακρύ, το της influencer που το χτίζει και το χαίρεται. Πώς πήγε αυτό; Τη στιγμή που σου γράφω, είμαι στην 5η μέρα και δηλώνω «καλά».\nΑν το μετάνιωσα; Ποτέ.\nΌλα ξεκίνησαν όταν στο 1ο έτος της σχολής, αποφάσισα να πάω να μάθω νύχια, γιατί δεν ξέρεις ποτέ κι επίσης «μάθε τέχνη κι άστηνε κι άμα πεινάσεις πιάστηνε». Κάπου ανάμεσα σε βαρεμάρα και φοιτητική ζωή, και λίγο πριν τελειοποιήσω την τεχνική του ακρυλικού νυχιού και του gel, εγκατέλειψα τις σπουδές μου και αφοσιώθηκα στην Επικοινωνία και τα ΜΜΕ του Καποδιστριακού και στα ρακόμελα. Είχα όμως αποκτήσει αρκετή γνώση, έτσι ώστε να μη χρειαστεί ποτέ να επισκεφθώ nail bar για να μου κάνει κάποιος άλλος μανικιούρ.\nΈβγαζα μόνη μου τα πετσάκια, έκανα λίμα και τα έβαφα με μοναδική ακρίβεια καθότι σχεδόν επαγγελματίας. Ιδού και οι αποδείξεις.\nΗ δημοσίευση κοινοποιήθηκε από το χρήστη marion palioura (@marionised)\nΌλα καλά, μέχρι που ήρθε το trend με τα nail claws, όπως τα λέω – μάλλον όχι μόνο εγώ. Τα μακριά, μυτερά νύχια, χαίρουν ευρείας προτίμησης και αποδοχής στα social media, οπότε το Instagram μου βρίθει εικόνων με μακριά, εντυπωσιακά νύχια. Μάντεψε.\nΗ πρώτη μου ever επίσκεψη σε nail bar\nΈτσι αποφάσισα να αφεθώ στους επαγγελματίες και να δοκιμάσω το trend που μου είχε πάρει το μυαλό. Μια ωραία πρωία, εγώ και τα απολύτως κοντά και άβαφα νύχια μου (ένα άλλο trend της εποχής που επίσης ΛΑΤΡΕΥΩ), βρεθήκαμε στο Παγκράτι και συγκεκριμένα στο Anna Brazilian Beauty. Εκεί, η Άννα, κουβαλά στην πλάτη της τόση εμπειρία, που θα μπορούσε να ανταποκριθεί πλήρως στην πρόκληση που συνδύαζε τη δική μου τρέλα και το νύχι που μπορούσα να ανταποκριθεί στην καθημερινότητά μου.\nΗ βραζιλιάνικη τεχνική στο νύχι δεν διαφέρει – νομίζω – από την ελληνική, αλλά η προσοχή και η προσήλωση με την οποία η Άννα έχτισε ένα ένα τα νύχια μου με ακρυλικό για να τους δώσει το επιθυμητό μήκος, ήταν άνευ προηγουμένου. Η διαδικασία κράτησε σχεδόν 3 ώρες, τις οποίες έντυσαν υπέροχα ένα βραζιλιάνικο μουσικό χαλί που έπαιζε στο ραδιόφωνο, η μελωδική φωνή της Ντέμπορα που σιγοτραγουδούσε τους στίχους στα βραζιλιάνικα και η Άννα που, μετά από δική μου παρότρυνση, μου μιλούσε για τη ζωή της στην Ελλάδα.\nΠαράλληλα άπλωνε αυτό το μαγικό υλικό που είναι σκόνη και με τη βοήθεια ενός άλλου υλικού γίνεται σαν πάστα και έρχεται και δουλεύεται πάνω σε κάθε νύχι ώστε να του δώσεις εσύ ό,τι σχήμα θες. «Αμύγδαλο φυσικά», είπα κατηγορηματικά, καθώς αυτή είναι μια αρχή που ορίζει τη ζωή μου από πολύ νωρίς. ΠΟΤΕ ΤΕΤΡΑΓΩΝΟ ΝΥΧΙ, it’s a no no. (Μέχρι το επόμενο square nail trend, φυσικά.)\nΜπορείς να μακρύνεις κι εσύ τα νύχια σου, επιλέγοντας ανάμεσα σε ακρυλικό και gel. Η διαφορά τους είναι πως το gel τοποθετείται μεν ταχύτερα, αλλά φθείρει περισσότερο το νύχι σου αφού αφαιρείται εξ’ ολοκλήρου με τη χρήση τροχού. Το ακρυλικό τροχίζεται μέχρι ένα σημείο και στη συνέχεια αφαιρείται με ασετόν, μειώνοντας έτσι τη φθορά. Επίσης, έχεις την επιλογή της φυσικής ενίσχυσης, αν απλά σε ενδιαφέρει να μην σπάει το νύχι σου και δεν θες να του δώσεις επιπλέον μήκος. Μην δοκιμάσεις επ’ ουδενί να αφαιρέσεις το ημιμόνιμο μανικιούρ στο σπίτι (σ.σ. εκτός αν το έχεις μάθει στη σχολή).\nΤα χέρια ένιωθα πως ανήκουν σε κάποια άλλη. Αμέσως έγιναν πιο κομψά, πιο ενήλικα και πρέπει πια να κρατάω τις κούπες τεντώνοντας το μικρό δαχτυλάκι και να σπάω τον καρπό. Μιλάμε για κομψοτέχνημα. Το ότι δεν έβαλα χρώμα, οφείλεται στο ότι για λίγα δευτερόλεπτα ένιωσα στο πετσί μου το «έλα μωρέ υπερβολή». Αρκέστηκα σε ένα διακριτικό unicorn glitter. Βέβαια, μπορώ να βάζω ό,τι χρώμα θέλω τώρα, από πάνω.\nΗ ζωή μετά το πρώτο μου μανικιούρ\nΟι φίλες μου αντέδρασαν καλά νομίζω. Δεν με έχουν δει όμως ακόμα live in action.\nΚατά τ’ άλλα, η ζωή έχει κάπως αλλάξει. Ο κόσμος δείχνει να με φοβάται και ταυτόχρονα να θέλει να κάνει περισσότερο παρέα μαζί μου απ’ ό,τι πριν. Υποψιάζομαι πως αυτό οφείλεται στην πλέον διττή φύση των άκρων μου που χρησιμεύουν και ως μέσο επίθεσης/άμυνας με δυνατότητα αιματοχυσίας, αλλά και ως σπουδαίο εργαλείο ξυσίματος. Αυτή του την ευλογία ανακάλυψα όταν σε μια στιγμή που ένιωσα να «με τρώει», το κεφάλι μου, συνειδητοποίησα ότι συνέχισα να το ξύνω για ώρα που ξεπερνούσε το φυσιολογικό κι ενώ πια δεν με φαγούριζε. Ήταν απλά μια φανταστική αίσθηση μασάζ στον εγκέφαλό μου.\nΠάμε τώρα στα πρακτικά\nΣΤΟ ΓΡΑΦΕΙΟ: Η σχέση μου με το πληκτρολόγιο και την οθόνη αφής του κινητού μου έχει περάσει πια στο it’s complicated, αφού αλλού δίνει την εντολή ο εγκέφαλος στο δάχτυλο να πατήσει, άλλο γράμμα εμφανίζεται τελικά στην οθόνη. Θα συνηθίσω(;).\nΣΤΟ ΜΠΟΞ: Είχα πολύ μεγάλο φόβο, ότι τα νύχια μου δεν θα χωράνε στα γάντια, ή ότι θα τα σκίσω. Αποδείχτηκε ότι όταν κάνουμε γροθιά καλύπτουμε με τη χούφτα τα νύχια μας, αλλά και ότι δεν είμαι η Hilary Swank στο Million Dollar Baby. Όλα καλά.\nΣΤΗΝ ΚΕΡΑΜΕΙΚΗ: Εδώ τα πράγματα δεν πήγαν ακριβώς καλά. Το ταλέντο μου με τον πηλό κάπως έπαψε να υπάρχει όταν είδε ότι τα βασικά μου εργαλεία – τα χέρια μου – έχουν υποστεί μεταμόρφωση. Μάλλον πρέπει να διαλέξω: νυχάρες ή την τέχνη μου. Ιδού το δίλημμα.\nΣΤΟ SELF CARE: Θέλει μια κάποια προσοχή όταν βάζω τις κρέμες μου και όταν βγάζω τους φακούς μου, αλλά δεν είναι ακατόρθωτο. Η τύφλωση είναι πλέον τόσο κοντά που έχει σχήμα και μορφή αμυγδάλου. Επίσης είναι αδύνατο να κουμπώσω ένα κολιέ η τα σκουλαρίκια μου. Επίσης, τα βυθιζόμενα κουμπιά – όπως αυτό στο καζανάκι – δεν είναι τα αγαπημένα μου, αφού πρέπει να διπλώσω το δάχτυλο στα δύο για να τα πατήσω.\nΠερνάω υπέροχα με τα καινούργια μου νύχια, εκτός από τις στιγμές που θέλω να τα ξεριζώσω και δεν το κάνω γιατί είναι πρακτικά αδύνατο. Το πολύ πολύ να σπάσω το δάχτυλό μου. Είναι μια τοξική σχέση αυτή που έχουμε: τα λατρεύω και κάποιες στιγμές τα μισώ, αλλά πιστεύω πως πάντα θα γυρνάω σε αυτά. Ή έστω στην πιο μικρή, διαχειρισίμη εκδοχή τους. Εκτός αν απλά τα συνηθίσω.\nΕυχαριστώ το Anna Brazilian Beauty, Σπύρου Μερκούρη 3, Παγκράτι. Τηλ: 2155558636


Καζίνο με Amatic | Παίξε online τους κουλοχέρηδες της Amatic\nΚαζίνο με φρουτάκια Amatic\nMε πάνω από 25 χρόνια εμπειρίας στο χώρο, η Amatic είναι μία από τις καλύτερες εταιρίες λογισμικού που θα βρεις στην αγορά. Ιδρύθηκε το 1993 και ξεκίνησε τη δράση της στα επίγεια καζίνο της κεντρικής Ευρώπης. Αργότερα επεκτάθηκε και στο online καζίνο, δημιουργώντας μία εξαιρετική γκάμα παιχνιδιών, την οποία πλέον μπορείς να τη βρεις σε κάποια από τα μεγαλύτερα καζίνο της Ευρώπης. Πέρα από αρκετά δημοφιλή φρουτάκια amatic, στην εταιρία θα βρεις και άλλα παιχνίδια όπως ρουλέτες, μπίνγκο, video poker και μπλάκτζακ.\nΠαίξε τα κορυφαία φρουτάκια της Amatic\nΠοια είναι τα καλύτερα φρουτάκια της Amatic;\nΤα φρουτάκια είναι το δυνατό όπλο της Amatic και μερικά από αυτά που έχει δημιουργήσει, έχουν γίνει από τα πιο δημοφιλή της αγοράς. Πάμε να κάνουμε μία μίνι ανάλυση σε 5 από αυτά.\nArising Phoenix: Όλοι έχουμε ακούσει την ιστορία του φοίνικα, ο οποίος αναγεννιέται από τις στάχτες του. Αυτό είναι το κεντρικό θέμα στο συγκεκριμένο σλοτ. Τα HD γραφικά κρατούν αμείωτο το ενδιαφέρον σου μέχρι το τέλος, ενώ τα κέρδη σου έρχονται μέσα από 5 τροχούς και 40 γραμμές πληρωμής.\nDragon’s Pearl: Το συγκεκριμένο σλοτ έχει ως κεντρικό θέμα την αρχαία Ανατολή και όπως φανερώνει το όνομά του, υπάρχουν και δράκοι σε αυτό. Αυτό που ξεχωρίζει είναι τα πολλά χρώματα στο μενού του, που δεν σε κουράζουν από όποια συσκευή και να παίξεις (iPhone, iPad, Android phone & tablet). Κερασάκι στην τούρτα είναι το αρκετά υψηλό payout που φτάνει το 97.63%.\nBook of Fortune: Αν πάντα ονειρευόσουν να σώσεις την πριγκίπισσα από τον κακό μάγο, ήρθε η ώρα να το κάνεις πράξη μέσω του Book of Fortune. Το συγκεκριμένο σλοτ είναι ένας από τους καλύτερους amatic κουλοχέρηδες, με 5 τροχούς, 10 γραμμές πληρωμής και ένα payout που φτάνει το 96%.\nBlue Dolphin: Στο συγκεκριμένο φρουτάκι έχεις την ευκαιρία να κολυμπήσεις με τα δελφίνια και παράλληλα να κυνηγήσεις τα κέρδη σου. Ιδανικό θέμα αν είσαι καλοκαιρινός τύπος ή αν ετοιμάζεσαι για διακοπές, με το payout του να φτάνει στο 95.02%.\nAdmiral Nelson: Αν θες να παίξεις ένα κλασικό σλοτ σε ένα καζινο με Amatic, το Admiral Nelson είναι αυτό που ζητάς. Εχει πέντε τροχούς και 10 γραμμές πληρωμής, ενώ το payout του φτάνει στο 96%.\nΥπάρχουν φρουτάκια με προοδευτικό τζάκποτ;\nΤα Amatic casino δεν διαθέτουν φρουτάκια με προοδευτικό τζάκποτ, ωστόσο στο μενού τους, μπορείς να βρεις σλοτ με εξαιρετικό εσωτερικό τζάκποτ, που σου δίνουν την ευκαιρία να κυνηγήσεις πολύ μεγάλα κέρδη. Κάποια από αυτά είναι τα Book of Aztec, Eye of Ra και το Dragon’s Gift. Ολα τους προσφέρουν ατελείωτη διασκέδαση και μεγάλες νίκες και υπόσχονται να κρατήσουν το ενδιαφέρον σου αμείωτο και να προσφέρουν υψηλά ποσοστά στο payout τους.\nAmatic vs Novomatic\nΠαρά το γεγονός ότι και οι δύο ιδρύθηκαν πριν δεκαετίες στην Αυστρία και μοιράζονται αρκετά κοινά στοιχεία στους κουλοχέρηδες, οι ομοιότητες σταματάνε εκεί. Σε αντίθεση με διάφορους ισχυρισμούς που θέλουν την Amatic να είναι θυγατρική της Novomatic, οι δύο πάροχοι λογισμικού καζίνο, δεν ανήκουν στο ίδιο εταιρικό σχήμα. Η Novomatic αποτελεί μια πρωτοπόρο εταιρία με παρουσία σε εκατοντάδες χώρες, ενώ η Amatic Ελλάδα αντίθετα έχει περισσότερο αντιγράψει το προϊόν της Novo και εστιάζει σχεδόν αποκλειστικά στις Ευρωπαϊκές αγορές.\nΠοια είναι η ιστορία της Amatic;\nΗ Amatic ιδρύθηκε στην Αυστρία το 1993, από τον Ράινχολντ Μπάουερ, έναν άνθρωπο με μεγάλη εμπειρία στον συγκεκριμένο τομέα. Μπορεί να μην είναι από τις μεγαλύτερες εταιρίες στον χώρο, ωστόσο ξεχωρίζει για την πρωτοτυπία της και το μοντέρνο design της. Ξεκίνησε τη λειτουργία της δημιουργώντας μηχανές για φρουτάκια σε επίγεια καζίνο, ενώ τα περισσότερα παιχνίδια που έχει φτιάξει, είναι γνωστά κυρίως στην Ευρώπη. Στις αρχές του 2011 έκανε το μεγάλο βήμα και ξεκίνησε τη δραστηριότητα της στα online καζίνο και σήμερα μπορείς να της βρεις σε αρκετά από τα μεγαλύτερα της Ευρώπης.


Τούβλα | kleidas.gr\nΚωδικός προϊόντος: 371425\nΣετ 6 σύνδεσμοι για την ένωση ράβδων και στεφανιών. Περιστρέφονται και τοποθετούνται σε 2 προκαθορισμένες θέσεις.\nΣετ 4 ράβδοι από σκληρό, ανθεκτικό πλαστικό με προστατευτικό στα άκρα. Μπορούν να χρησιμοποιηθούν σε συνδυασμό με τις δοκούς, τα τούβλα και τα κλιπς. Διάμετρος: 2,5cm Μήκος: 150cm


Νεολαία | Παγκόσμια Συνομοσπονδία Θεσσαλών "ΑΣΚΛΗΠΙΟΣ"\nΠαγκόσμια Νεολαία Θεσσαλών\n«Με πάθος και αγάπη για την Θεσσαλία ιδρύθηκε η Παγκόσμια Νεολαία Θεσσαλών»\nΠραγματοποιήθηκε μέσω τηλεδιάσκεψης το Σάββατο 15 Μαΐου 2021 η ιδρυτική Γενική Συνέλευση της Παγκόσμιας Νεολαίας Θεσσαλών. Στη Γενική Συνέλευση έλαβαν μέρος: κ. Γκίκας Διαμαντής (Πρόεδρος), κ. Μίχου Φωτεινή (Γενική Γραμματέας και Υπεύθυνη Νεολαίας), κ. Γιάνναρου Πολυάνθη (Β΄ Αντιπρόεδρος) καθώς και τα ιδρυτικά μέλη της Παγκόσμιας Νεολαίας Θεσσαλών: κ. Γεωργίου Χριστίνα (Γερμανία, Μόναχο), κ. Γιαννακόπουλος Θεοχάρης (Ελλάδα, Καλαμπάκα), κ. Δήμου Απόστολος (Γερμανία, Σβάινφουρτ), κ. Ιωάννου Γεώργιος (Γερμανία, Μπήλεφελντ), κ. Κερασοβίτη Αναστασία (Γερμανία, Νυρεμβέργη), κ. Κοντέλλη Μαριάνθη (Γερμανία, Μπήλεφελντ), κ. Κορδέλα Άννα (Ελλάδα, Αθήνα), κ. Μαχαιράς Γιώργος (Γερμανία, Νυρεμβέργη), κ. Παπαθανασίου Φίλιππος (Ν. Αφρική, Γιοχάνεσμπουργκ), κ. Παπαθανασίου Ευγενία Αριάδνη (Ν. Αφρική, Γιοχάνεσμπουργκ), κ. Παπαϊωάννου Δέσποινα (Αυστραλία, Σύδνεϋ), κ. Πεχλιβανίδης Βασίλειος (Γερμανία, Ντύσσελντορφ), κ. Ρουσιαμάνης Δημήτριος (Γερμανία, Ντύσσελντορφ), κ. Ρουσιαμάνη Αθανασία (Γερμανία, Ντύσσελντορφ), κ. Σκρέκα Κωνσταντίνα (Γερμανία, Νυρεμβέργη) και κ. Ψύρρας Στέφανος (Γερμανία, Μόναχο). Επίσης πολλοί νέοι που δήλωσαν ενδιαφέρουν να συμμετέχουν στην ιδρυτική συνέλευση της Παγκόσμιας Νεολαίας Θεσσαλών δεν μπόρεσαν λόγω άλλων υποχρεώσεων να παρευρεθούν τη συγκεκριμένη χρονική στιγμή και οι οποίοι θα συμμετέχουν ως μέλη στη συνέχεια των τηλεδιασκέψεων της Παγκόσμιας Νεολαίας Θεσσαλών.\nΟ Πρόεδρος της Παγκόσμιας Συνομοσπονδίας Θεσσαλών κ. Διαμαντής Γκίκας καλωσόρισε τα ιδρυτικά μέλη της Παγκόσμιας Νεολαίας Θεσσαλών τονίζοντας ότι η σημερινή ημερομηνία είναι ιστορική για την πορεία και την εξέλιξη της Παγκόσμιας Συνομοσπονδίας Θεσσαλών. Επίσης τόνισε ότι είναι πολύ σημαντική η ενασχόληση της νέας γενιάς με την παράδοση, τον πολιτισμό και την Ιστορία της Πατρίδας μας ΘΕΣΣΑΛΙΑΣ. Η Νεολαία αποτελεί το μελλοντικό δυναμικό για τη συνέχιση, αναβάθμιση και εξέλιξη της μεγάλης οικογένειας των Θεσσαλών. Παρουσίασε την Παγκόσμια Συνομοσπονδία Θεσσαλών από την ίδρυση της το 2007 μέχρι σήμερα, όλα τα μέλη του Δ.Σ. καθώς και τους σκοπούς της Παγκόσμιας Συνομοσπονδίας θεσσαλών. Τέλος προσκάλεσε τη Νεολαία να γίνουν μέλη στην αντίστοιχη ομάδα στο facebook.\nΣτην ιδρυτική συνέλευση συμμετείχε επίσης και χαιρέτησε η Β’ Αντιπρόεδρος της Παγκόσμιας Συνομοσπονδίας Θεσσαλών κ. Πολυάνθη Γιάνναρου. Η κ. Γιάνναρου τόνισε τη σημασία του εγχειρήματος, καθώς και τον ρόλο των απανταχού θεσσαλικών συλλόγων στην προσπάθεια μεταλαμπάδευσης των εθίμων και παραδόσεων στη νέα γενιά. Η ίδια ως πρόεδρος του θεσσαλικού Συλλόγου Μπήλεφελντ και περιχώρων, πάντα ενθαρρύνει τα νέα παιδιά να γνωρίσουν την ιδιαίτερη πατρίδα μας, την ιστορία της, τις ομορφιές της, τα ήθη και έθιμά της και να δημιουργήσουν τη συνέχεια της πολιτιστικής παράδοσης της Θεσσαλίας και του ελληνικού πολιτισμού γενικότερα. Τόνισε ότι είναι σημαντικό να ανακαλυφθούν και να συσπειρωθούν οι νεαροί θεσσαλοί ανά τον κόσμο σε μια δυναμική και πρωτοπόρα Θεσσαλική Νεολαία.\nΗ Γενική Γραμματέας της Παγκόσμιας Συνομοσπονδίας Θεσσαλών και Υπεύθυνη για την Παγκόσμια Νεολαία Θεσσαλών κ. Φωτεινή Μίχου, ευχαρίστησε θερμά όλους τους συμμετέχοντες νέους και δήλωσε πολύ χαρούμενη και ικανοποιημένη που ένα όνειρο όλων των μελών και στελεχών της Παγκόσμιας Συνομοσπονδίας Θεσσαλών αρχίζει σιγά σιγά να παίρνει σάρκα και οστά. Αναφέρθηκε στο μεγάλο αυτό εγχείρημα ένωσης των νέων Θεσσαλών του κόσμου καθώς και τη δυσκολία πραγματοποίησης του, όμως είναι ιδιαίτερα αισιόδοξη για την επιτυχία μιας και οι Θεσσαλοί έχουν αποδείξει ότι είναι μαχητικοί και γενναίοι. Επίσης τόνισε ότι η νέα γενιά είναι η συνέχιση και το μέλλον της ανθρωπότητας. Οι νέοι Θεσσαλοί είναι οι συνεχιστές της θεσσαλικής παράδοσης, του ελληνικού στοιχείου και της εθνικής μας ταυτότητας.\nΤα μέλη της ιδρυτικής Συνέλευσης παρουσιάστηκαν και αναφέρθηκαν στην καταγωγή τους, στις σπουδές τους, στην χώρα που διαμένουν και στην χαρά τους που συμμετέχουν στην πρωτοβουλία αυτή. Έκαναν λόγο για τη μεγάλη αγάπη που τρέφουν για την πατρίδα Ελλάδα και τη Θεσσαλία ειδικότερα, καθώς και για τη δυσκολία διατήρησης των παραδόσεων και της γλώσσας στις νέες γενιές στο εξωτερικό. Δήλωσαν δυναμικοί και έτοιμοι να συμβάλλουν με όλες τους τις δυνάμεις στην επιτυχία του εγχειρήματος αυτού, έτσι ώστε να καταστούν άξιοι συνεχιστές των προγόνων τους.\nΟ πρόεδρος κ. Διαμαντής Γκίκας παρουσίασε μια πρόταση του Δ.Σ της Παγκόσμιας Συνομοσπονδίας η οποία έχει τον τίτλο «Γνωρίστε τις ρίζες μας / Γνωρίστε τους ήρωές μας». Συγκεκριμένα η δράση περιλαμβάνει μια ομάδα της Παγκόσμιας Νεολαίας Θεσσαλών να συμμετέχει σε μια πολιτιστική και εκπαιδευτική περιπέτεια γνωρίζοντας τις ρίζες τους και τους Θεσσαλούς ήρωες της επανάστασης του 1821. Βασικοί σταθμοί της περιπέτειας είναι το Μαυρομάτι Καρδίτσας, γενέτειρα του Γεωργίου Καραϊσκάκη, το Βελεστίνο Μαγνησίας, γενέτειρα του Ρήγα Φεραίου και άλλοι δήμοι της Θεσσαλίας που είναι γενέτειρες Θεσσαλών ηρώων της επανάστασης. Τέτοιες δράσεις φέρνουν κοντά στην ιδιαίτερη πατρίδα τους τα νέα παιδιά ώστε να γνωρίσουν και να νιώσουν από κοντά τα ήθη, έθιμα, τις παραδόσεις και τη νοοτροπία του ελληνικού γένους και να τονώσουν την εθνική τους ταυτότητα.\nΤα μέλη της Νεολαίας ανταποκρίθηκαν θετικά στην πρόταση και υπάρχει ενδιαφέρον για συμμετοχή. Προβληματισμός είναι η εύρεση μια κοινής ημερομηνίας που θα μπορούν όλα τα παιδιά, αλλά και οι περιορισμοί της Πανδημίας, οι οποίοι είναι μεταβαλλόμενοι αναλόγως της πορείας της.


Βεροιώτης: ΣΤΟΙΧΗΜΑ: Μπαίνουν γκολ στο Λάχτι\nΣΤΟΙΧΗΜΑ: Μπαίνουν γκολ στο Λάχτι\nΜόλις μια ημέρα πριν την έναρξη των προημιτελικών του Euro 2016, το σημερινό πρόγραμμα περιλαμβάνει αναμετρήσεις από πρωταθλήματα τόσο σε Ευρώπη, όσο και σε Λατινική Αμερική. Θα μας απασχολήσει στοιχηματικά το πρωτάθλημα της Α' Φινλανδίας, ενώ αξίζει να σημειωθεί ότι στο Betarades.gr μπορείτε να διαβάσετε τις λεπτομερείς\nαναλύσεις όλων των αγώνων. Πριν περάσουμε στα προγνωστικά, υπενθυμίζεται ότι στην ιστοσελίδα μας μπορείτε να ενημερωθείτε για τις αδειοδοτημένες στοιχηματικές εταιρίες που προσφέρουν νόμιμα καζίνο.\nΗ μοναδική σημερινή μας πρόταση έρχεται από την αναμέτρηση Λάχτι - Κέμι Κινγκς, όπου επιλέγουμε το Over 2,5 σε απόδοση 2.26. Την εκδίκηση της για την ήττα πριν από δεκαπέντε ημέρες θέλει να πάρει σήμερα η Λάχτι από την Κέμι Κινγκς. Ωστόσο, η ομάδα του Τόνι Κορκεακούνας δεν έχει καταφέρει να πάρει κάποια νίκη εδώ και δυο παιχνίδια. Την προηγούμενη αγωνιστική, η Λάχτι φιλοξενήθηκε από την ουραγό της βαθμολογίας Χέλσινγκφορς, με την οποία και αναδείχθηκε ισόπαλη 2-2. Βρίσκεται στην 9η θέση της βαθμολογίας, όπου και μετράει 16 βαθμούς σε δεκατρία παιχνίδια, ενώ έχει επικρατήσει στα τέσσερα από τα πέντε τελευταία εντός έδρας παιχνίδια της, έχοντας επίσης και μια ήττα. Η Λάχτι προέρχεται από την εντός έδρας βαριά ήττα με 0-3 από την Ελσίνκι, για τα ημιτελικά του κυπέλλου, γεγονός που της στέρησε την συμμετοχή στον τελικό. Απ’ την άλλη, η Κέμι Κινγκς θέλει να πάρει τους πρώτους της βαθμούς μετά από δυο σερί ήττες και συνολικά τρεις ήττες στα τέσσερα τελευταία της παιχνίδια. Την προηγούμενη αγωνιστική, η ομάδα του Γιάνι Άχμαν φιλοξένησε την Ροβανιέμι, από την οποία και ηττήθηκε 0-2, αποτέλεσμα που τη διατήρησε στην πέμπτη θέση της βαθμολογίας και σε τριπλή ισοβαθμία με τις Ροβανιέμι και Σεϊναγιόεν (20 βαθμούς). Έχει ηττηθεί στα δυο τελευταία εκτός έδρας παιχνίδια της, κόντρα σε Σεϊναγιόεν (1-0) και Μάριεχαμν (2-0). Η δυναμική της Λάχτι εντός έδρας, αλλά και η προβληματική αμυντική συμπεριφορά της Κέμι Κινγκς εκτός έδρας μας οδηγούν στο Over 2,5.\nστις 6/29/2016 05:14:00 μ.μ.


ANT1 internet world | O Mr Brown ξεσήκωσε όλους τους επισκέπτες στο Kings Avenue Mall, χαρίζοντάς τους υπέροχα δώρα.\nO Mr Brown ξεσήκωσε όλους τους επισκέπτες στο Kings Avenue Mall, χαρίζοντάς τους υπέροχα δώρα.\nBack to School στο Kings Avenue Mall στην Πάφο και ο Mr Brown δεν θα μπορούσε φυσικά να λείπει.\nΤο Σάββατο 01/09 από τις 11:00 έως τις 16:00, το Kings Avenue Mall πλημμύρισε από μικρούς και μεγάλους, που με το χαμόγελο και την ενέργειά τους δημιούργησαν μία υπέροχη και άκρως διασκεδαστική ατμόσφαιρα, γεμάτη από το άρωμα των 8 υπέροχων γεύσεων του Mr Brown. Γεύσεις που όλοι είχαν την ευκαιρία να δοκιμάσουν, ξανά και ξανά.\nΜεγάλος όμως πρωταγωνιστής αναδείχθηκε η μασκότ του Mr Brown που πόζαρε συνεχώς βγάζοντας εκατοντάδες φωτογραφίες και χαρίζοντας με τη σειρά της γέλιο και διασκεδαστικές στιγμές στα μικρά παιδιά αλλά και στους γονείς που την είχαν περικυκλώσει.\nΤην ίδια ώρα ο Τροχός της Τύχης, γύριζε συνεχώς προσφέροντας δώρα και επιφωνήματα χαράς σε όλους τους μεγάλους τυχερούς.\nΤο Σάββατο 01/09 ήταν μία υπέροχη ημέρα για όλους όσοι επισκέφθηκαν το Kings Avenue Mall στην Πάφο. Και για ακόμα μία φορά ο Mr Brown απέδειξε πόσο καλά γνωρίζει να δημιουργεί αξέχαστες στιγμές γεμάτες κέφι και παιχνίδι. Η επόμενη φορά αναμένεται ακόμα πιο συναρπαστική!


Oh! My ladies...: Ένας χρόνος δημόσιες εμφανίσεις για την πριγκίπισσα Κέιτ\nΑπρίλιος 2012: ένα απλό γκρι φόρεμα όταν φοριέται από την δούκισσα του Κέιμπριτζ Κάθριν στην επίσκεψη της στο Imperial War Museum έχει άλλη χάρη!\nΑπρίλιος 2012: το πριγκιπικό ζεύγος δεν μπορεί να κρύψει τη χαρά του! Η Κάθριν που ξέρει ότι της πάει πολύ το γκρι επιλέγει μοναδική δημιουργία του Matthew Williamson σε ανοιχτή απόχρωση και το ζεύγος κλέβει τις εντυπώσεις στην βρετανική πρεμιέρα του «African Cats at the BFI Southbank».\nΟ Γουίλιαμ λείπει τον Φεβρουάριο του 2012 και η Κάθριν εντυπωσιάζει με ένα μπουκέτο λουλούδια ανά χείρας μέσα στο παλτο-φόρεμα της Orla Kiely!\nΗ Κάθριν κάνει τις εμφανίσεις της και άνευ Γουίλιαμ σε διάφορες κοινωνικές εκδηλώσεις τον Φεβρουάριο όπως εδώ στο opening της έκθεσης του Lucian Freud στο National Portrait Gallery.\nΗ Κέιτ κλείνει τα 30 τον Ιανουάριο και εντυπωσιάζει με δαντελένιο φόρεμα Alice Temperley και είναι ασορτί με τον Γουίλιαμ που του πάει τέλεια το κοστουμάκι. Και φυσικά κλέβουν τα φλας στην πρεμιέρα της ταινίας του Στίβεν Σπίλμπεργκ «War Horse?\nΔεκέμβριος 2011: μια γυναίκα δύο άντρες! Η Κέιτ και ο αντρούλης της έδωσαν το παρόν «Sun military? Βραβεία μαζί με τον πρίγκιπα Χάρι. Η Κέιτ κλέβει τα φλας και τις εντυπώσεις όχι μόνο με το χαμόγελο της αλλά και με την μοναδική τουαλέτα της Sarah Burton του Alexander McQueen που σχεδίασε και το παραμυθένιο της νυφικό!\nΜια ακόμη συγκλονιστική εμφάνιση του μες την καλή χαρά πριγκιπικού ζεύγους τον Νοέμβριο του 2011 στο κέντρο προμηθειών της Κοπεγχάγης στην πρώτη τους αποστολή ανθρωπιστικής δράσης και η Κέιτ συγκλονίζει!\nΤο πριγκιπικό ζεύγος σε φιλανθρωπικό γκαλά τον Οκτώβριο του 2011, που διοργανώθηκε από τις «100 Women in Hedge Funds» στο Λονδίνο στο οποίο η Κέιτ φόρεσε τουαλέτα σε scarlet κόκκινη απόχρωση Beulah.\nΗ Πριγκίπισσα Κέιτ φτάνει στο βασιλικό νοσοκομείο Marsden με λευκή δημιουργία και nude γόβες και προκαλεί επιφωνήματα θαυμασμού τον Σεπτέμβριο του 2011!\nΤο πριγκιπικό ζεύγος επισκέφθηκε το κέντρο Summerfield Community στο Μπίρμινγχάμ και πάλι η Κέτι έλαμψε στο πλευρό του Γουίλιαμ με δημιουργία Alexander McQueen και τέλειες γόβες Prada.\nΜε ένα κλασικό κοστούμι ο πρίγκιπας Γουίλιαμ συνοδεύεται την Κέιτ στο κόκκινο χαλί στο Belasco Theatre του Λος Άντζελες προκαλώντας παραλήρημα!\nΊιιιιχά! Το πριγκιπικό ζεύγος τον Ιούλιο του 2011 το έκαναν ροντέο στο Κάλγκαρι με καουμπόικο καπελάκι που τους πάει πολύ!\nΣτο 10ο ARK γκαλά στο Λονδίνο το ζεύγος εμφανίστηκε και όλα τα κεφάλια γύρισαν προς το μέρος του! Η πριγκίπισσα με φόρεμα Jenny Packham που κοστίζει 3.835 λίρες τραβάει όλα τα βλέμματα, ενώ και πάλι ο Γουίλιαμ γοητεύει στο πλευρό της!\nΣτην επίσκεψη τους στην οικογένεια Ομπάμα, το πριγκιπικό ζεύγος μαγεύει και εδώ! Η Κέιτ με φόρεμα Reiss αξίας 175 λιρών ?που έγινε ανάρπαστο αμέσως και ήταν sold out- ξεχωρίζει για την κομψότητα της στο πλευρό του άντρα της!\nΑναρτήθηκε από Anna Annoula στις 6:04 μ.μ.


Ανασκόπηση 2017: Δίσκοι #21-#30 - Mix Grill: Μουσική, Συναυλίες, Θέατρο, Cinema (greek) 56251\nΤετάρτη, 20 Δεκεμβρίου 2017 17:30\nΣυνεχίζουμε την αντίστροφη μέτρηση προς την κορυφή των καλύτερων δίσκων της χρονιάς, με τους δίσκους στις θέσεις 21-30.\nΣυνεχίζουμε την αντίστροφη μέτρηση προς την κορυφή των καλύτερων δίσκων της χρονιάς, με τους δίσκους στις θέσεις 31-40.\nΔείτε εδώ τους δίσκους στις θέσεις 41-50.\nΔείτε εδώ τους δίσκους στις θέσεις 31-40.\nΤο προηγούμενο άλμπουμ του Perfume Genius, ‘Too Bright’ το 2014, ήταν αναμφισβήτητα η στιγμή που μετέτρεψε τον Mike Hadreas από έναν περιθωριακό της gay κοινότητας σε ηγέτη που βγήκε μπροστά. Θεματικά και λυρικά, το ‘No Shape’ είναι η φυσική συνέχεια και εξέλιξή του, ιδιαίτερα σε στιλιστικό επίπεδο. Ωστόσο, διαφέρει στο πόσο πιο δυναμικό και πιο περιπετειώδες είναι, αλλά και πόσο έχει εξελιχθεί σε πειραματικό στάδιο. Η αγάπη και ο θάνατος, το σώμα και το πνεύμα, η υπέρβαση και η λιτότητα, η επιθυμία και η απόρριψη, ο φόβος και η δύναμη, η χαρά και η μελαγχολία, η ύπαρξη και η λήθη είναι όλα όσα υπάρχουν στα συνολικά 13 τραγούδια του ‘No Shape’, όλα αποπνέουν εμπιστοσύνη και ανασφάλεια σε ίσες δόσεις. Ο Hadreas ακούγεται το ίδιο αλλοπαρμένος όσο και οπερετικός, τρέμει, αναστενάζει, γκρινιάζει, αποδίδει τα πάντα με λαχτάρα, φόβο και ευδαιμονία χωρίς να θυσιάζει για κανένα λόγο την πατενταρισμένη, πλέον, ευαισθησία του. Πρόκειται για ένα αυθάδη δίσκο που αγγίζει τα όρια της μελοδραματικής φρενίτιδας και αποτελεί επιβεβαίωση της συνεχόμενης εξέλιξης του Perfume Genius ως λαμπερού τραγουδοποιού, με μπαρόκ φαντασία και εξωστρέφεια.\nΤο έκτο άλμπουμ της νεαρής folk star - αν υπάρχει αυτός ο όρος, τότε σίγουρα τον δικαιούται - δεν είναι μια αυστηρά γυναικεία υπόθεση, παρά τον τίτλο του. Οι διόλου αδύναμοι στίχοι της καταπιάνονται κυρίως με διάφορες εκφάνσεις ανθρώπινων σχέσεων, είτε φιλικές είτε ερωτικές, με τρόπο που εύκολα μπορεί κανείς να συσχετιστεί. Ενδιαφέρουσες και όμορφες μελωδίες, απ' την άλλη, υπάρχουν διάσπαρτες στο δίσκο αυτό, όπως και στους περισσότερους της δεκαετούς πορείας της. Κι αν κανείς επιμένει να ισχυριστεί πως το "Semper Femina" δεν είναι η καλύτερη δουλειά της μέχρι τώρα, πιθανώς να μην έχει άδικο, αλλά σίγουρα θα δυσκολευτεί να πείσει πως είναι υποδεέστερο από οποιαδήποτε άλλη.\n28. Royal Blood - How Did We Get So Dark?\nΤο “How Did We Get So Dark?” συμπεριλαμβάνεται στους καλύτερους δίσκους που έχω ακούσει το 2017. Το follow-up του επιτυχημένου πρώτου δίσκου των Royal Blood είναι το ίδιο εκρηκτικό και έχει ακόμα περισσότερη ορμή: το μπάσο του Mike Kerr δεν σταματάει να εκρήγνυται ενώ τα ντραμς του Ben Thatcher είναι πάντα έτοιμα να γκρεμίσουν τοίχους. Τραγούδια με ξεκάθαρα πράγματα, χωρίς θολούρες και αποπροσανατολισμούς. Οι Royal Blood με το πρώτο τους άλμπουμ είχαν κάνει το big bang. Τώρα με τον δεύτερο δίσκο τους, υπογράφουν ότι θα αφήσουν εποχή. Έχουμε να κάνουμε με ένα από τα μεγαλύτερα συγκροτήματα των επόμενων χρόνων.\nΔιαβάστε εδώ ολόκληρη την δισκοκριτική του Θωμά.\n27. U2 - Songs Of Experience\nΈχουν περάσει μέρες από την πρώιμη κριτική του νέου άλμπουμ των U2 και το “Songs Of Experience”, έγινε ακόμη καλύτερο στα αυτιά μου. Τόσο που να κατάφερε να μπει στην 5άδα των καλύτερων άλμπουμ μου για το 2017. Είναι μια κάποια έκπληξη αυτό, όχι γιατί δεν είναι οι U2 ικανοί για κάτι τέτοιο, αλλά όπως και να είναι, δεν το περίμενα. Χωρίς να είναι το αριστούργημα, εξάλλου αριστουργήματα μας πρόσφεραν πολλά, το άλμπουμ περιέχει κάποιες από τις καλύτερες μελωδίες που έγραψαν εδώ και χρόνια. Βρήκα τραγούδια στρογγυλεμένα, στίχους βατούς κι ερμηνείες τέτοιες, που με κέρδισαν εξαρχής, αλλά και με κράτησαν κοντά τους. Μάλιστα κάποια από τα τραγούδια, έχουν όλη εκείνη τη μαγική σκόνη, για την οποία τους αγάπησα. Αν περιμένετε από τους U2, μια μπάντα 40 ετών, να συνταράξει τα μουσικά δρώμενα το 2017 (άλλωστε ποιος το κάνει;), τότε το “Songs Of Experience” δεν είναι το άλμπουμ με το οποίο θα κάνουν κάτι τέτοιο. Αν όμως είχατε νοσταλγήσει λίγο από καλούς U2, τότε ναι, το “Songs Of Experience” θα σας αποζημιώσει για την αναμονή.\nΤο "I See You", ένα άλμπουμ που ενώνει μαεστρικά αυτό που γνωρίζαμε, για το οποίο οι XX ήταν ήδη έτοιμοι και έπρεπε τελικά να πράξουν. Ο μελαγχολικός λιτός κόσμος των δυο πρώτων δίσκων τους ενώνεται με τις uptempo, ηλεκτρονικές, μαγικές στιγμές του "In Colour" του Jamie XX. Οι φωνές της Romy και του Oliver είναι εκεί, όπως τις γνωρίσαμε, όπως τις αγαπήσαμε. Εκεί είναι κι οι στίχοι, απλοί, εσωτερικοί, να εκφράζονται βαθιά από τους δύο τους. Εκεί είναι κι οι μελωδικές κιθάρες, να εξελίσσονται και να τρυπάνε τις φλέβες σου και να τρέχουν στο αίμα σου. Μαζί τους πια κι οι ηλεκτρονικές, πολύχρωμες πολυπλοκότητες του Jamie. Με τους The xx είχαμε μάθει να μελαγχολούμε και να ερωτευόμαστε. Τώρα μπορούμε και να χορεύουμε.\nΔιαβάστε εδώ ολόκληρη την δισκοκριτική του Δημήτρη.\nΗ μουσική των Algiers συνδυάζει την ορμή του punk με το πάθος της soul, βρίσκει το σημείο τομής του garage rock με το gospel και το τελικό αποτέλεσμα δημιουργεί στο μυαλό την εικόνα των Birthday Party να τζαμάρουν με τον Al Green. Στο δεύτερο και καλύτερο ως τώρα άλμπουμ τους «The Underside of Power», η οργή από αυτά που βλέπουν τριγύρω τους και ζουν στο πετσί τους ξεχειλίζει, με αποτέλεσμα ένα εκρηκτικό άλμπουμ διαμαρτυρίας και σύγκρουσης που λάμπει δια της απουσίας του από τις λίστες μεγάλων εντύπων και sites παρά την κριτική αποδοχή που γνώρισε, προς όφελος της ανώδυνης και δήθεν ψαγμένης R&B μουσική που επικρατεί εμπορικά τα τελευταία χρόνια.\n24. Jane Weaver - Modern Kosmology\nΕμπνευσμένο από τους Stereolab τους Can αλλά πρωτίστως τους Broadcast και την γενικότερη κουλτούρα της Ghost Box, το Modern Kosmology αποτελεί μία μαγευτική συλλογή από άκρως εκλεπτυσμένα ρετρό φουτουριστικά τραγούδια που κυλούν ονειρικά ανάμεσα σε krautrock, psychedelia, synth-pop, και folk ατμόσφαιρα. Αποτυπώνει ξεκάθαρα το προσωπικό στίγμα της πολύπειρης Jane Weaver να θέσει τα ποπ θεμέλια και πάνω τους να χτίσει ένα πολυεπίπεδο χώρο όπου vintage αναλογικά synthesizers, motorik beats, αιθέριες μελωδίες και σχεδόν ψιθυριστά φωνητικά ορίζουν το πλαίσιο της ψυχεδελικής παράδοσης που υπηρετεί. Μαγικές στιγμές από κομμάτια όπως το ‘Slow Motion’, το ‘H>A>K’, το ομότιτλο, το ‘The Architect’ και το Ravenspoint, καθιερώνουν την Jane Weaver ως τραγουδοποιό με αστείρευτη αισθητική της οποίας το μουσικό ταξίδι συνεχίζεται, δίνοντάς μας την ακλόνητη αίσθηση ότι στο μέλλον θα υπάρξουν περισσότερες εκπλήξεις.\nΑπό το 1996 η μπάντα από την Καλιφόρνια των Ηνωμένων Πολιτειών έχει δεχθεί πολλές εσωτερικές αλλαγές, οι περισσότερες δουλειές της θεωρούνται δικαίως εκπληκτικές για τη σκηνή της hard rock μουσικής, ενώ πλέον δε γίνεται να μην θεωρείται ένα από τα μεγαλύτερα συγκροτήματα των τελευταίων χρόνων. Ο Josh Homme πιο ευέλικτος από ποτέ, μαζί με τους υπόλοιπους QOTSA, δίνει στους fans του συγκροτήματος έναν δίσκο που θα μνημονεύεται. Το “Villains” αλλάζει σελίδα στην πορεία της μπάντας με το σημαντικότερο πράγμα να είναι πως ταυτόχρονα προσελκύει και καινούργιους οπαδούς. Σε μια όχι και τόσο καρποφόρα χρονιά από δισκογραφικής άποψης, η κυκλοφορία του έβδομου δίσκου των Queens of the Stone Age αποτελεί όαση μέσα στην έρημο.\nΟ King Krule είναι μία από τις πρώτες καλλιτεχνικές ενσαρκώσεις του Archy Marshall. Η μουσική του είναι για εκείνους που κοιτάζουν αδιάφορα σε έναν εχθρικό κόσμο ή/και για εκείνους που επιλέγουν να παραμείνουν αποστασιοποιημένοι για λόγους αυτοσυντήρησης. Η πραγματικότητα αμφισβητείται με τη δημιουργία της τέχνης και η ψυχρή απόσπαση, που απαιτεί η επιβίωση των καλλιτεχνών, από αυτήν συνεχίζει να περιγράφεται στο φετινό album του, “The Ooz”. Eίναι ένα διασκεδαστικό, αποπροσανατολιστικό ταξίδι μέσα από το punk, ska, jazz και hip hop - που κρατιούνται από την φωνή του Marshall. Στο “The Ooz” πρόκειται να κάνει ένα βήμα πίσω και να εκτιμήσει την ομορφιά μέσα στη λάσπη. Την μεγάλη βόλτα στο σπίτι, αργά το βράδυ, όταν οι δρόμοι είναι άδειοι. Αυτές οι στιγμές που η πόλη ανήκει πραγματικά σε εσένα. Είναι μια ανοικτή επιστολή σε μια πόλη που αγαπά, αλλά αναγνωρίζει ότι τον σέρνει αργά κάτω. Αν η ζωή στη μεγαλούπολη σας βυθίζει στο βυθό της, αφήστε τον King Krule να αφηγηθεί το ταξίδι σας, καθώς βυθίζεστε.\n21. Foo Fighters - Concrete And Gold\nΤο “Concrete and Gold” έρχεται φυσικά όχι για να αποδείξει κάτι αλλά για να τονίσει για μια ακόμη φορά το πάθος του Dave Grohl για τη μουσική και ότι δεν πρόκειται ποτέ να αναπαυθεί στις δάφνες των προηγούμενων δεκαετιών. Σε αυτόν τον δίσκο, οι Foo Fighters δεν ακούγονται τόσο «ευθείς», παρουσιάζοντας κάτι περισσότερο βαθύ και έντονο, αφήνοντας στην άκρη την ευθύτητα που πολλές φορές εντυπωσιάζει. Το “Concrete and Gold” είναι ένα πολύ καλό άλμπουμ. Δεν αποτελεί τον δίσκο ορόσημο για τους Foo Fighters αλλά είναι ένας δίσκος που βάζει φαρδιά πλατιά τη σφραγίδα της επιτυχίας για το συγκρότημα από το Σιατλ. Είναι heavy, είναι μελωδικός, είναι συναισθηματικός, είναι σκληρός, είναι Foo Fighters. Αυτό έχει σημασία τελικά...\nΑύριο οι δίσκοι στις θέσεις 11-20!


ΑΠΕΛΕΥΘΕΡΩΣΗ ΤΩΝ ΖΩΩΝ. Ας τα αφήσουμε να ζήσουν τη ζωή που δικαιούνται.: WHAT'S FOR DINNER? Long Trailer_Ένα ντοκιμαντέρ για την ταχύτατα αναπτυσσόμενη κατανάλωση ζωϊκών προϊόντων στην Κίνα και τις επιπτώσεις της\nWHAT'S FOR DINNER? Long Trailer_Ένα ντοκιμαντέρ για την ταχύτατα αναπτυσσόμενη κατανάλωση ζωϊκών προϊόντων στην Κίνα και τις επιπτώσεις της\nΤο "What's For Dinner?" είναι ένα ντοκιμαντέρ το οποίο παρουσιάζει μέσα από μια άλλη οπτική την ταχέως αναπτυσσόμενη κατανάλωση κρέατος και άλλων ζωϊκών προϊόντων στην Κίνα. Μέσα από επαφές και συζητήσεις με ανθρώπους της Κινέζικης κοινωνίας, το ντοκιμαντέρ εξετάζει τις επιπτώσεις αυτής της αλλαγής στις διατροφικές συνήθειες των Κινέζων, στην αειφορία, την κλιματική αλλαγή, τη δημόσια υγεία, την ασφάλεια των τροφίμων και την ευζωϊα των ζώων.\nΑναρτήθηκε από animal στις 12:25 π.μ.\nΕτικέτες κρέας, περιβάλλον, documentary


Αντιπρόεδρος του MHP: Το HDP είναι ένα σμήνος από έντομα που πρέπει να δολοφονηθούν - Kurdishvoice Περιοδικό Ελλάδα Κουρδιστάν | Η φωνή των Κούρδων\nΑντιπρόεδρος του MHP: Το HDP είναι ένα σμήνος από έντομα που πρέπει να δολοφονηθούν\nΟ αναπληρωτής ηγέτης του εθνικιστικού Nationalist Movement Party (MHP) της Τουρκίας, προσέβαλε το φιλοκουρδικό Λαϊκό Δημοκρατικό Κόμμα (HDP) αποκαλώντας το “ένα σμήνος εντόμων”, ενώ ζήτησε ευθέως τον θάνατό τους. Ο αναπληρωτής ηγέτης του MHP Semih Yalçın, σε μια σειρά ψυχρών tweets στις 12 Δεκεμβρίου δήλωσε για το HDP ότι “τα στόματά τους πρέπει να κλείσουν.”\n“Το HDP / PKK είναι εχθροί του λαού, της φύσης και της ανθρωπότητας. Η τρομοκρατική ομάδα HDP / PKK είναι ένα κοπάδι πολιτικών εντόμων που πρέπει να σκοτωθούν. Είναι μια ομάδα της οποίας τα στόματα πρέπει να κλείσουν”, δήλωσε ο Yalçın. Τα σχόλιά του έγιναν όταν ο αρχηγός του MHP Ντεβλέτ Μπαχτσελί, ένθερμος σύμμαχος του κυβερνώντος Κόμματος Δικαιοσύνης και Ανάπτυξης (AKP) του προέδρου Ρετζέπ Ταγίπ Ερντογάν, ζήτησε το κλείσιμο του HDP.\n“Η δικαιοσύνη και ο νόμος πρέπει να αναλάβουν δράση και να κλείσουν το HDP με τρόπο που να μην μπορεί να ανοίξει ξανά. Αυτό που λέω είναι ότι η ικανότητα της τουρκικής πολιτικής σκηνής να ανέχεται το HDP έχει τελειώσει. Αυτό το κρησφύγετο του τρόμου και του αυτονομισμού πρέπει να κλείσει “, δήλωσε ο Μπαχτσελί στο Twitter.\nΣε απάντηση, το HDP είπε ότι ο Μπαχτσελί πρέπει να κλείσει το στόμα του αντί να κλείσει το HDP. “Εκείνοι που ενεργούν ως μαφία υπό την άνετη προστασία της κυβέρνησης είναι οι πραγματικοί εχθροί του λαού. Θα φέρουμε τη δημοκρατία σε αυτήν τη χώρα ανεξάρτητα από εσάς. Θα κάνετε στο μέλλον αυτής της χώρας μια μεγάλη χάρη εάν κλείσετε το στόμα σας αντί κλείνοντας το HDP “, είπε το κόμμα.\nΤα κουρδικά κόμματα έχουν στοχοποιηθεί από ισχυρισμούς για απόσχιση και τρομοκρατία από την ίδρυσή τους. Δεκάδες αξιωματούχοι υψηλού επιπέδου HDP βρίσκονται πίσω από τις κατηγορίες που σχετίζονται με το PKK, συμπεριλαμβανομένων των πρώην συμπροέδρων του Selahattin Demirtaş και Figen Yüksekdağ, ενώ το κόμμα αντιμετωπίζει τεράστια πίεση παρά το ότι είναι το τρίτο μεγαλύτερο κόμμα στο κοινοβούλιο μετά το AKP και το κύριο αντιπολιτευόμενο Δημοκρατικό Λαϊκό Κόμμα (CHP).\nΤο διαβόητο παρελθόν της MHP\nΟι απόπειρες ποινικοποίησης του HDP αυξήθηκαν από τη στιγμή που το AKP του Erdoğan σχημάτισε συμμαχία με το MHP και άρχισε να ακολουθεί την εθνικιστική ατζέντα του. Παρά την επιρροή του στην κυβέρνηση, οι ψήφοι του MHP είναι κάτω του 10 τοις εκατό – χαμηλότερες από το HDP – σύμφωνα με πρόσφατες δημοσκοπήσεις. Αν και είναι σύνηθες για την κυβέρνηση και τους εθνικιστές να ζητούν από το HDP να «αποστασιοποιηθεί από το PKK», η αντιπολίτευση ζήτησε πρόσφατα από το κυβερνών μπλοκ να αποστασιοποιηθεί από τη μαφία μετά την υποστήριξη του Μπαχτσελί για έναν από αυτούς.\nΟ Μπαχτσελί τον περασμένο μήνα υπερασπίστηκε τον αρχηγό της μαφίας Αλατίν Τσακίτσι, ο οποίος είναι επίσης στενός φίλος του, αφού απείλησε τον αρχηγό της CHP Κεμάλ Κιλιτσντάρογλου. Η κυβέρνηση παρέμεινε ως επί το πλείστον σιωπηλή επί του θέματος, με αρκετούς αξιωματούχους να λένε ότι ξεκίνησε έρευνα στο Τσακίκι για τις απειλές του. Το δικαστικό σώμα δεν ενήργησε τόσο γρήγορα όσο στις υποθέσεις εναντίον μελών του HDP, δίνοντας έτσι de-facto ατιμωρησία στη μαφία και τους ανοιχτούς υποστηρικτές της στο κοινοβούλιο. Ο Çakıcı αφέθηκε ελεύθερος από τη φυλακή τον Απρίλιο παρά την καταδίκη του για πολλά γνωστά εγκλήματα κατόπιν επιθυμιών του Μπαχτσελί.\nΗ ζωή του φωτίζει έντονα τους δεσμούς μεταξύ της βαθιάς κατάστασης και του οργανωμένου εγκλήματος, καθώς και του MHP και της μαφίας. Το γεγονός ότι ο Yalçın χαρακτήρισε το HDP “ένα κοπάδι εντόμων που πρέπει να σκοτωθεί” είναι συγκλονιστικό για πολλούς, λαμβάνοντας υπόψη το διαβόητο παρελθόν του MHP και του κινήματος “ülkücü”, το οποίο είναι μια ομάδα ακροδεξιών υπερ-εθνικιστών Τούρκων.\nΗ ομάδα “ülkücü”, η οποία είναι επίσης γνωστή ως Γκρίζοι Λύκοι, σκότωσε αριστερούς, Κούρδους, Αλεβίτες και μειονοτικές ομάδες στην Τουρκία στο παρελθόν, ενεργώντας συχνά ως δύναμη του κράτους. Η ομάδα απαγορεύτηκε πρόσφατα στη Γαλλία μετά από επιθέσεις εναντίον Αρμενίων στη χώρα. Ένα από τα πιο γνωστά εγκλήματα που διαπράχθηκε από την ομάδα είναι η σφαγή του Μαρά. Πάνω από εκατό Aλεβίτες στη νότια επαρχία Maraş σκοτώθηκαν το 1978. Μια άλλη είναι η σφαγή Bahçelievler, η οποία ήταν όταν οι Γκρίζοι Λύκοι σκότωσαν επτά αριστερούς φοιτητές στην Κωνσταντινούπολη.\nΤο HDP στα διεθνή δικαστήρια\nΟ συμπρόεδρος του HDP Mithat Sancar δήλωσε ότι θα υποβάλουν καταγγελίες τόσο στα εσωτερικά όσο και στα διεθνή δικαστήρια κατά των δηλώσεων της Yalçın. “Ο Yalçın χρησιμοποίησε δηλώσεις που γίνονται αποδεκτές ως ένα είδος εγκλήματος κατά της ανθρωπότητας στο διεθνές δίκαιο, δήλωσε ο Sancar σε συνάντηση με μια ομάδα δημοσιογράφων στο κοινοβούλιο στις 12 Δεκεμβρίου. Ο Sancar συνέχισε να δίνει ένα παράδειγμα από τη γενοκτονία της Ρουάντα, λέγοντας ότι ο Hutus ονόμασε τον Tutsis «κατσαρίδες» από το Radio Television Libre des Milles Collines όταν υποκίνησε τις δολοφονίες.\nΟ συμπρόεδρος του HDP ανέφερε επίσης μια έκθεση του Genocide Watch που κυκλοφόρησε το 1996, τονίζοντας ότι η σύγκριση της αντίθεσης με ζώα, έντομα, παράσιτα ή ασθένειες είναι ένα από τα βήματα που οδηγούν σε γενοκτονία. Σύμφωνα με τον Sancar, οι παρατηρήσεις του Yalçın στοχεύουν επίσης περίπου έξι εκατομμύρια άτομα που έχουν ψηφίσει υπέρ του HDP. Όταν ρωτήθηκε εάν το κόμμα αναμένει μια προσπάθεια που θα το οδηγήσει σε κλείσιμο, ο Sancar είπε, “Προετοιμαζόμαστε απέναντι σε κάθε σενάριο”. “Το δικαστικό σώμα είναι υπό τον έλεγχο της κυβέρνησης, οπότε δεν είναι δύσκολο να ξεκινήσει μια υπόθεση κλεισίματος εναντίον μας. Δεν θεωρούμε απαραίτητο να συζητήσουμε αυτό το θέμα. Κάνουμε τη δική μας δουλειά και συνεχίζουμε.”


PoliceNews.eu - Ότι αφορά την Ελληνική Αστυνομία και τα Σώματα Ασφαλείας 21 συλλήψεις για διάφορα αδικήματα στη Στερεά Ελλάδα – policenews\nΚατά τη διάρκεια αυτών των ελέγχων, οι οποίοι πραγματοποιήθηκαν με σκοπό την πρόληψη ληστειών, κλοπών και διαρρήξεων, τη καταπολέμηση της διάδοσης των ναρκωτικών, την πρόληψη των τροχαίων ατυχημάτων και γενικότερα την αντιμετώπιση κάθε μορφής παραβατικής συμπεριφοράς, συνελήφθησαν το τελευταίο 24ωρο, είκοσι ένα (21) άτομα και συγκεκριμένα:\nΔύο (2) ημεδαποί στη Χαλκίδα, από αστυνομικούς της Α’ Ομάδας ΔΙ.ΑΣ. Ευβοίας, για απόπειρες κλοπών από εμπορικό κατάστημα και αποθήκη της περιοχής, αντίστοιχα.\nΤέσσερις (4) ημεδαποί και ειδικότερα, τρεις στη Χαλκίδα και ένας στη Θήβα, από αστυνομικούς της Α’ Ο.Π.Κ.Ε.Ευβοίας & του Τμήματος Ασφαλείας Θηβών αντίστοιχα, για παραβάσεις του νόμου περί ναρκωτικών. Κατασχέθηκαν, κατά περίπτωση, μικροποσότητες ακατέργαστης κάνναβης και βουπρενορφίνης.\nΑλλοδαπός στη Λαμία, από αστυνομικούς του Τμήματος Ασφαλείας Λαμίας, για παράβαση νομοθεσίας περί όπλων & περί αλλοδαπών. Κατασχέθηκαν (10) φυσίγγια.\nΠέντε (5) άτομα και ειδικότερα, τρεις ημεδαποί στον Ορχομενό Βοιωτίας από αστυνομικούς του Αστυνομικού Τμήματος Ορχομενού, καθώς και ένας αλλοδαπός και ένας ημεδαπός σε περιοχές της Φθιώτιδας, από αστυνομικούς της Ο.Ε.Π.Τ.Α. Φθιώτιδας & του Αστυνομικού Τμήματος Στυλίδας αντίστοιχα, για παραβάσεις του Κώδικα Οδικής Κυκλοφορίας (Κ.Ο.Κ.).\nΗμεδαπός στη Λαμία, από αστυνομικούς του Τμήματος Ασφαλείας Λαμίας, διότι σε βάρος του εκκρεμούσε καταδικαστική Απόφαση.\nΤέσσερις (4) αλλοδαποί και ειδικότερα, τρεις σε περιοχές της Φθιώτιδας, από αστυνομικούς της Β’ Ο.Π.Κ.Ε. Φθιώτιδας και μία στη Θήβα, από αστυνομικούς του Τμήματος Ασφαλείας Θηβών, διότι στερούνταν των απαραίτητων εγγράφων που να δικαιολογούν τη νόμιμη παραμονή τους στην Ελληνική Επικράτεια.\nΑλλοδαπή στη Λαμία, από αστυνομικούς του Αστυνομικού Τμήματος Λαμίας, για παράβαση σε κατάστημα υγειονομικού ενδιαφέροντος.\nΤέλος, τρεις (3) ημεδαποί και συγκεκριμένα, δύο στη Θήβα και ένας στη Λιβαδειά, από αστυνομικούς τωνΤμημάτων Ασφαλείας Θηβών και Λιβαδειάς αντίστοιχα, για επαιτεία.\nΔικαίωση για τον Πυροσβέστη από τη Μυτιλήνη Λυκούργο Πολίτη\n“Πιτσιρικάδες” πυροβόλησαν και προσπάθησαν να ληστέψουν 30χρονο στην Λαμία (φωτός)


Πώς αξιολογούν στο Euro2day.gr τις κυβερνητικές εξαγγελίες Γ. Ρέτσος (ΣΕΤΕ), Α. Βασιλικός (ΞΕΕ) και Γρ. Τάσιος (ΠΟΞ). Η θετική υποδοχή και η αναμονή για τα επόμενα βήματα. Από πότε και πώς θα επιδράσουν τα μέτρα στην αγορά.\nΔημοσιεύθηκε: 8 Μαΐου 2019 - 08:37\nΑ. Βασιλικός (ΞΕΕ): Πρώτο βήμα σε ένα μακρύ δρόμο\nΜιλώντας χθες βράδυ στο Euro2day.gr, o πρόεδρος του ΞΕΕ σημείωσε: Είναι πολύ ευχάριστο το γεγονός πως η κυβέρνηση έχει συνειδητοποιήσει ότι ο κλάδος είναι υπερφορολογημένος. Η κίνηση που έγινε για τη μείωση του ΦΠΑ στην εστίαση κινείται στη σωστή κατεύθυνση. Αποτελεί, όμως, ένα πρώτο βήμα σε ένα μακρύ δρόμο που πρέπει να διανύσουμε, για να αποφορολογήσουμε έναν υπερφορολογημένο κλάδο.\nΑξιολογώντας τη μείωση του συντελεστή ΦΠΑ στην εστίαση ο επικεφαλής του ΞΕΕ επεσήμανε πως ο ξενοδοχειακός κλάδος υπερφορολογείται τα τελευταία 9 χρόνια. «Δεν εξισορροπείται αυτό με τη μείωση του ΦΠΑ στην εστίαση. Είναι στη σωστή κατεύθυνση αλλά ο κλάδος διαμονής έχει επιβαρυνθεί με πολλά τα τελευταία χρόνια: τέλος διαμονής, ΕΝΦΙA στα κτίρια που αποτελούν εργαλείο δουλειάς, δεν είναι το σπίτι ή το εξοχικό μας, καθώς και πάρα πολλοί άμεσοι και έμμεσοι φόροι οι οποίοι επιβλήθηκαν σταδιακά και θα πρέπει να αρθούν με τον ίδιο τρόπο. «Αν θέλουμε να διατηρήσουμε την ανταγωνιστικότητα του ελληνικού τουριστικού προϊόντος σε διάρκεια χρόνων»...\nΓια την προαναγγελία μείωσης των ασφαλιστικών εισφορών των νέων εργαζομένων από το 2020 ανέφερε πως θα αποτελούσε επιπλέον τόνωση. Επεσήμανε, ωστόσο, με έμφαση πως η ΠΟΞ επιμένει στη θέση της να εξεταστεί συνολικά το θέμα των εισφορών των εργαζομένων και όχι μόνο των νέων.\nΟι χθεσινές ανακοινώσεις του πρωθυπουργού Αλέξη Τσίπρα διαμορφώνουν ένα νέο πλαίσιο στις διαπραγματεύσεις μεταξύ ξενοδόχων και τουρ οπερέιτορ για τα συμβόλαια του 2020. «Διαμορφώνονται συνθήκες για μια εντελώς νέα διαμόρφωση τιμών. Θα έχουμε τη δυνατότητα να διαμορφώνουμε διαφορετικά την τιμολογιακή μας πολιτική έναντι του ανταγωνισμού. Με ένα όριο, φυσικά, αφού παραμένει ο υψηλός συντελεστής φόρου χρήσης και οι ασφαλιστικές εισφορές θα είναι υψηλές».